ועדת הכנסת, כנסת 25, פרוטוקול מספר 70, 2023-07-18 00:00

עמית הלוי: ישיבת ועדת הכנסת

עמית הלוי:  היום יום שלישי, כ"ט בתמוז, 18 ביולי

עמית הלוי:  יש לנו פה שלושה נושאים על סדר היום

עמית הלוי:  אני מתחיל בנושא השני

זאב אלקין: למה השני? בדרך כלל זה לפי הסדר

פנינה תמנו: אנחנו באנו במיוחד בשביל הנושא הראשון

עמית הלוי: אנחנו נעשה את זה קצר, אלה שני עניינים טכניים שמנהלת הוועדה מעדיפה שנשים אותם מאחורינו ואז נדון בנושא הראשון בנחת

עמית הלוי:            ב

עמית הלוי:  פניית יושב ראש הוועדה המשותפת של ועדת החוקה, חוק ומשפט והוועדה לביטחון לאומי לדיון בהצעות חוק העונשין (תיקון – הגדרת איום) למיזוג הצעות החוק הבאות

עמית הלוי:  << הצח >> 1

עמית הלוי:  הצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023 (פ/2156/25) (כ/965), של חה"כ יצחק קרויזר << הצח >> << הצח >> 2

עמית הלוי:  הצעת חוק העונשין (תיקון – הגדרת איום), התשפ"ג–2023 (פ/2964/25), של חה"כ ניסים ואטורי << הצח >> << הצח >> 3

עמית הלוי:  הצעת חוק העונשין (תיקון – הגדרת איום), התשפ"ג–2023 (פ/3248/25), של חה"כ אלמוג כהן << הצח >>     

עמית הלוי: פניית יושב ראש הוועדה המשותפת של ועדת החוקה, חוק ומשפט והוועדה לביטחון לאומי לדיון בהצעות חוק העונשים (תיקון – הגדרת איום), מה שנקרא פרוטקשן בלעז, למיזוג הצעות החוק הבאות, הצעת חוק העונשין (תיקון מספר 149) (הוספת עבירה של גביית דמי חסות) של חבר הכנסת קרויזר והצעת חוק העונשין באותו נושא של חבר הכנסת ניסים ואטורי והצעת חוק העונשין, שעברה בשבוע שעבר, של חבר הכנסת אלמוג כהן

עמית הלוי:  העניין הוא למזג את שלוש ההצעות

ארבל אסטרחן: כן, זה עניין די טכני שחוזר פה די הרבה

ארבל אסטרחן:  בסוגריים צריך לחשוב האם בכלל צריך את אישור ועדת הכנסת למיזוגים האלה, אבל יש פה הצעה פרטית שעברה בקריאה ראשונה ושתי הצעות פרטיות שעברו בקריאה טרומית ורוצים להכין אותן ביחד לקריאה שנייה ושלישית

ארבל אסטרחן:  הוועדה החליטה למזג וצריך אישור ועדת הכנסת

עמית הלוי: האם מישהו מחברי הכנסת רוצה להתייחס או שאפשר להצביע על המיזוג שלהן? אפשר להצביע

עמית הלוי:  מי בעד מיזוג שלוש ההצעות האלה להמשך הדיון? מי בעד? חמישה בעד

עמית הלוי:  מי נגד? נמנע? המיזוג עבר

עמית הלוי: אושר

עמית הלוי:                  ג

עמית הלוי:  פניית יושב ראש ועדת הכלכלה למיזוג הצעות החוק הבאות: << הצח >> 1

עמית הלוי:  הצעת חוק הגנת הצרכן (תיקון מס' 67) (הפרה בנסיבות מחמירות), התשפ"ג-2023 (מ/1628) << הצח >> << הצח >> 2

עמית הלוי:  הצעת חוק הגנת הצרכן (תיקון – הפרה בנסיבות מחמירות), התשפ"ג-2023 (פ/25/2075), של ח"כ מירב כהן וקבוצת חברי כנסת << הצח >>         

עמית הלוי: הפנייה הבאה פניית יושב ראש ועדת הכלכלה למיזוג שתי הצעות של חוק הגנת הצרכן, תיקון מספר 67, הפרה בנסיבות מחמירות

עמית הלוי:  הצעה ראשונה ממשלתית עם ההצעה הפרטית של מירב כהן וקבוצת חברי כנסת

עמית הלוי:  מי בעד מיזוג שתי ההצעות הללו? שמונה בעד

עמית הלוי:  מי נגד? מי נמנע? עבר

עמית הלוי: אושר

עמית הלוי:                  << הצח >> א

עמית הלוי:  קביעת ועדה לדיון בהצעת חוק לקידום הנשים בישראל, התשפ"ג-2023 (3670/25)של ח"כ לימור סון הר מלך << הצח >>     

עמית הלוי: אנחנו עוברים לנושא הראשון שעל סדר היום, קביעת ועדה לדיון בהצעת חוק לקידום הנשים בישראל, של חברת הכנסת לימור סון הר מלך

עמית הלוי:  למעשה אחרי הדיון בכנסת, איזה ועדות עלו במליאה? ועדת חוקה או ועדת הפנים

פנינה תמנו: לא

עמית הלוי: בלי התקפי לב, חברת הכנסת פנינה תמנו שטה

עמית הלוי:  המלצת הלשכה המשפטית, הוועדה לקידום מעמד האישה ושוויון מגדרי, וההצעות במליאה שנשמעו הן ועדת חוק, חוקה ומשפט וועדת הפנים והגנת הסביבה

עמית הלוי:  אלו שתי הוועדות שעלו במליאה

עמית הלוי:  מה שמוצע כאן - - -     

זאב אלקין: גם מעמד האישה כמובן עלה במליאה

מירב בן ארי: מה ההמלצה של הייעוץ המשפטי, הוועדה לקידום מעמד האישה?     

עמית הלוי: המלצת הלשכה המשפטית הוועדה לקידום מעמד האישה ושוויון מגדרי

פנינה תמנו: בואו נשמע את הייעוץ המשפטי

עמית הלוי: אני רק אקריא בשביל אנשים אחרים שלא בקיאים כמוכן בעניין

עמית הלוי:  מוצע להעביר את הצעת החוק לקידום הנשים של חברת הכנסת לימור סון הר מלך לוועדה משותפת של ועדת החוקה, חוק ומשפט ושל הוועדה לקידום מעמד האישה ולשוויון מגדרי

עמית הלוי:  הוועדה המוצעת על ידינו תהיה בת עשרה חברים, חמישה חברים מכל ועדה

פנינה תמנו: - - - אני לא עלה תאנה פה

פנינה תמנו:  אל תעצבנו אותי, אני לא עלה תאנה

פנינה תמנו:   כמוך נבחרתי לכנסת

קריאה: אנחנו איתך

פנינה תמנו: אתם לא איתי

עמית הלוי: ליידיז פירסט, נתחיל בוועדה לקידום מעמד האישה

עמית הלוי:  מטעם הוועדה לקידום מעמד האישה ושוויון מגדרי חברי הכנסת פנינה תמנו שטה, קטי שטרית - - -     

זאב אלקין: אם זה שהתחלת בהן זה בראשות של פנינה תמנו שטה?      

עמית הלוי: התחלתי בהן בשביל הליידיז פירסט, קטי שטרית, מירב בן ארי

זאב אלקין: לא, הראשון - - -     

מירב בן ארי: רגע, רגע, אנחנו רוצים לשמוע

פנינה תמנו: אתה עושה את זה בכוונה?      

עמית הלוי: לא בכוונה, אני מקריא

ינון אזולאי: הוא ייתן לכם מספיק זמן להתווכח, לצעוק, תנו לו

מירב בן ארי: אין בעיה, אנחנו רוצים לשמוע

עמית הלוי: כן, בסדר גמור

עמית הלוי:  נציג את ההצעה, הראשונה שתתייחס היא חברת הכנסת פנינה תמנו שטה

מירב בן ארי: רגע, מי חברי הוועדה? התחלת

עמית הלוי: אני מקריא

פנינה תמנו: אין הקראה, אין הסכמה בכלל

מירב בן ארי: אבל רגע, תני לי לשמוע

עמית הלוי: חופש ביטוי לגברים זה בסדר בוועדה לקידום מעמד האישה? ההצעה המונחת לפנינו היא ועדה משותפת של ועדת החוקה, חוק ומשפט ושל הוועדה לקידום מעמד האישה ושוויון מגדרי בראשות ועדת החוקה

עמית הלוי:  מדובר בעשרה חברים

עמית הלוי:  מטעם הוועדה לקידום מעמד האישה חברי הכנסת פנינה תמנו שטה, קטי שטרית, מירב בן ארי, אימאן ח'טיב יאסין ואלי דלל

פנינה תמנו: ומי קבע?      

עמית הלוי: ומטעם חברי הכנסת של ועדת החוקה, שהיא תהיה בראש הוועדה המשותפת, הדגשתי, שהיא תהיה בראש הוועדה המשותפת, יהיה שמחה רוטמן היושב ראש, חבר הכנסת גלעד קריב, חבר הכנסת יצחק קרויזר, חבר הכנסת יעקב אשר וחבר הכנסת ארז מלול

בועז טופורובסקי: זאת אומרת גם יש רוב לגברים בוועדה בחוק לקידום נשים וגם גבר עומד בראש

פנינה תמנו: מותר לדבר? ואל תתייחסו, הם עשו בבית שבץ נא

מירב בן ארי: מה זה הדבר הזה? אני לא ידעתי שאני חברה בכלל בוועדה

מירב בן ארי:  לא נראה לכם שצריך לשאול אותי? אם מתאים לי, לא מתאים לי

מירב בן ארי:  בחיים לא קובעים לחברי כנסת - - -     

עמית הלוי: אנחנו נתחיל בדיון, אני רק אומר שזאת ועדה קיימת כבר שהועברו אליה הצעות חוק

מירב בן ארי: מה? אבל היא הוקמה בכלל - - -     

עמית הלוי: הוועדה המשותפת קיימת ואף על פי - - -     

זאב אלקין: אבל מה זה רלוונטי לוועדת חוקה?      

שרון ניר: בוא ניתן קודם כל לייעוץ המשפטי לכנסת להגיד לך למה זה לא מדויק

מירב בן ארי: רגע, אנחנו רוצים את הייעוץ המשפטי

עמית הלוי: בבקשה, חברת הכנסת פנינה תמנו שטה

פנינה תמנו: אני קודם כל רוצה לפנות ליועצת המשפטית

פנינה תמנו:  אי אפשר לנהל ככה דיון

פנינה תמנו:  אני רוצה לשמוע את דעתה של היועצת המשפטית לוועדת הכנסת

עמית הלוי: על מה? מה השאלה?      

זאב אלקין: על הוועדה

פנינה תמנו: אדוני היושב ראש, אני רוצה לשמוע את העמדה של הייעוץ המשפטי, לא היה כדבר הזה, אני רוצה לשמוע אותם ואז אני אדבר

עמית הלוי: מה לא היה? על מה את שואלת?      

פנינה תמנו: אני רוצה לשמוע איפה המסגרת והאכסנייה הנכונה

מירב בן ארי: אנחנו חברי הכנסת רוצים לשמוע את העמדה

עמית הלוי: מה השאלה?      

פנינה תמנו: איפה זה צריך להיות מוכן

מירב בן ארי: מה העמדה של הייעוץ המשפטי? עדיין זה דמוקרטיה, עדיין לייעוץ המשפטי מותר להתבטא

שרון ניר: עדיין יש תקנון שמגדיר במפורש את הוועדה לקידום מעמד האישה

פנינה תמנו: עורכת הדין ארבל, בואו נשמע אותה ואז אני אדבר

עמית הלוי: רגע, נאסוף שאלות של חברי הכנסת

עמית הלוי:  חברת הכנסת שרון

שרון ניר: אני רוצה לדבר

מירב בן ארי: לא, קודם כל אני באתי ראשונה, סליחה, אחרי פנינה

עמית הלוי: בבקשה, אני אוסף את השאלות

פנינה תמנו: לא, אל תאסוף

פנינה תמנו:  תן לי בבקשה לשמוע

פנינה תמנו:  נתת לי את זכות הדיבור

פנינה תמנו:  אני רוצה, אדוני היושב ראש, להגיד את דבריי אחרי שהיועצת המשפטית תגיד לי איפה האכסנייה הנכונה בכנסת לדון בחוק הזה

מירב בן ארי: וגם אני

שרון ניר: וגם אני

עמית הלוי: יש עוד שאלות לחברי הכנסת ליועצת המשפטית?      

מירב בן ארי: אנחנו נתייחס אחרי היועצת המשפטית

עמית הלוי: בסדר, אולי יש חברי כנסת שרוצים להתייחס לפני

פנינה תמנו: אני אתלונן עליך לוועדת האתיקה

עמית הלוי: לא, הכול בסדר

עמית הלוי:  יש פה חברי כנסת שרוצים להתייחס לפני העמדה של היועצת המשפטית? חברת הכנסת עאידה תומא סלימאן, את רוצה להתייחס?      

עאידה תומא סלימאן: לא, אני רוצה לשאול אותה שאלה ואחר כך אני אתייחס

עאידה תומא סלימאן:  השאלה שלי היא על סמך מה נעשו הבחירות האלה בהחלטות של איזה אכסנייה תהיה

עאידה תומא סלימאן:  מה ההיגיון להעביר את זה לוועדת חוקה, ועדה משפטית? כאילו מה ההיגיון שעומד מאחורי זה? אם זה החלטה פוליטית, שנבין

עאידה תומא סלימאן:  אם משנים את סמכויות הוועדות הסטטוטוריות בכנסת כדאי אולי לעשות שינויים בתקנונים

עאידה תומא סלימאן:  אולי כדאי גם כן לפרק ועדה מסוימת ולהקים ועדה אחרת

עמית הלוי: השאלה ברורה

עמית הלוי:  בבקשה, היועצת המשפטית

בועז טופורובסקי: מה כל הגברים האלה יעזרו לקדם נשים?      

ארבל אסטרחן: אנחנו יודעים שבקביעת ועדות הרבה פעמים מעורבים שיקולים פוליטיים ואחרים, אבל מבחינה משפטית המקרה הזה בעינינו הוא מקרה קל

ארבל אסטרחן:  מדובר בהצעת חוק לקידום הנשים בישראל שמבטלת את חוק הרשות לקידום מעמד האישה שנחקק בוועדה לקידום מעמד האישה ומקימה במשרד לקידום מעמד האישה רשות לקידום נשים בישראל

ארבל אסטרחן:       בעינינו זו הצעה שהיא באופן מובהק שייכת לוועדה לקידום מעמד האישה ולשוויון מגדרי, זו ועדה שלא עוברת אליה הרבה חקיקה וגם לא מעט פעמים יש לנו מחלוקות עם יו"ר הוועדה על דברים שרוצים למשוך לשם ובעינינו קשורים דווקא לוועדות אחרות, אבל במקרה הזה זאת העמדה שלנו

עמית הלוי: שאלה חברת הכנסת עאידה תומא סלימאן האם מבחינה משפטית, מבחינה חוקית, לפי דעתך, מעבר להמלצה הכללית מבחינת השיוך, האם ההצעה הזאת היא חוקית?      

ארבל אסטרחן: מבחינה חוקית, אני אמרתי פה כבר הרבה פעמים שזה לא פגם בהליך החקיקה להעביר הצעת חוק לא לוועדה המתאימה לה

ארבל אסטרחן:  אנחנו תמיד נמליץ לוועדת הכנסת - - -     

עאידה תומא סלימאן: אני לא שאלתי אם היא חוקית

עמית הלוי: אוקיי, לוקח את השאלה הזאת על עצמי

עאידה תומא סלימאן: אני שאלתי מה הרציונל

ארבל אסטרחן: זה צריך לשאול את מי שהציע, אני רק רוצה להגיד מילה לגבי ועדות משותפות, וגם היועצת המשפטית לכנסת אמרה את זה כאן בעבר

ארבל אסטרחן:  בכנסת הנוכחית יש גידול אדיר במספר הוועדות - -      

עאידה תומא סלימאן: גידול ממאיר, אפשר להגיד

ארבל אסטרחן: - - הדבר הזה הוא לא דבר נכון לכנסת, הוא לא באמת מאפשר, הוא מקשה על קיום דיונים אמיתיים, גם מבחינת חברי הכנסת שצריכים להתרוצץ בין הרבה ועדות מחוקקות

מירב בן ארי: גם שעושים לנו ועדות במקביל

ארבל אסטרחן: נכון, שצריכים להתרוצץ

ארבל אסטרחן:  גם מבחינת הייעוץ המשפטי

ארבל אסטרחן:  לפעמים יש מקרים שוועדה משותפת יכולה להתאים, אם יש נושא שהוא באמת נופל איפה שהוא בתפר שבין ועדות

ארבל אסטרחן:  זה בעינינו לא המקרה

ארבל אסטרחן:  וגם צריך לומר שכשמקימים ועדה משותפת אז בהגדרה הפער לטובת הקואליציה הוא שניים

ארבל אסטרחן:  זה גם עניין שהוא - - -     

עמית הלוי: ועדה משותפת יכולה לעשות דיונים במקביל לוועדות המקוריות?      

ארבל אסטרחן: כן, היא יכולה לשבת במקביל, בשונה מוועדת משנה

ארבל אסטרחן:  היות שתמיד רוצים שם רוב לקואליציה אז תמיד יהיה שם פער של שניים כי זה תמיד מספר זוגי ומספר חברים זהה

ארבל אסטרחן:  זו עוד בעייתיות בעניין הזה

עמית הלוי: מאה אחוז

עמית הלוי:  חברת הכנסת שטה, בבקשה

פנינה תמנו: תודה על חוות הדעת של היועצת המשפטית

פנינה תמנו:  נראה לי שמבחינה משפטית הדברים ברורים מאליהם, אבל לי חשוב לומר ברמה גם הערכית, המוסרית, בתוך הבית הזה, כמי שנמצאת עשר שנים בבית הזה, לא הייתי במצב שראיתי כזה שפל, שפל פוליטי

פנינה תמנו:  כאשר אתם רואים שוועדה לקידום מעמד האישה זו ועדה סטטוטורית, אם את החוק הזה אתם רוצים להעביר לוועדה אחרת ברור לכם שאפשר לסגור את הוועדה לקידום מעמד האישה

בועז טופורובסקי: בואו נצביע על זה

פנינה תמנו: שאולי אתם מכוונים לזה

פנינה תמנו:  אז מביאה לכאן חברת הכנסת לימור סון הר מלך חוק שמבטל את הרשות לקידום מעמד האישה, חוק שקיים 25 שנים, רשות שהיא, כמו שאמרתי כל השבוע, כבשת הרש של נשים בישראל שמודרות, מופלות, לצערי אנחנו רואים גם מה קורה בעמדות הכוח, נשים פשוט נזרקו מכל המדרגות

פנינה תמנו:  אין מנכ"ליות, בקושי יש נשים בקואליציה

פנינה תמנו:  אז אתם רואים שהחוק הזה, האכסנייה הראויה לו זה הוועדה לקידום מעמד האישה

פנינה תמנו:       אני לא רוצה לחשוב שזה אישי, זו לא פעם ראשונה שאני מגיעה לוועדה הזאת, בכל פעם שיש חוק שקשור לוועדה שלי משום מה אתם באים באיזה טריק שטיק של הוועדה המשותפת, שאגב לא שווה כלום

פנינה תמנו:  סליחה על הביטוי, אבל זה לא שווה כלום

פנינה תמנו:  אנחנו הגענו לכאן למשל עם החוק - - -     

עמית הלוי: למה לא? בחוק של קרויזר היו דיונים רציניים מאוד

פנינה תמנו: אגב ועדה משותפת אין חובה לתאם עם הוועדה שלא עומדת בראשות, לא חייב לתאם איתם זמנים

פנינה תמנו:  שתדע, השבוע תיאמו פעמיים על ועדה משותפת שלי ושל פוגל, פעמיים בלי לשאול אותנו

פנינה תמנו:       השפל גם מתבטא בזה שאתם באים עם הצעה לוועדה משותפת כשכבר קבעתם בה מי החברים שבוועדה

פנינה תמנו:  תגידו, האם יש לכם איזה חשדנות בי בתור אישה, בתור יושבת ראש? האם נראה לכם שאני הגעתי לבית הזה כדי להיות עלה תאנה? האם נראה לכם שמותר להפקיר, לפגוע ולרמוס זכויות נשים מבלי באמת שיהיה פיקוח פרלמנטרי?      הנושא הזה נראה לכם קואליציה אופוזיציה? מה, לא חסר לכם? הרי אתם יורים לעצמכם כל יום ברגל

פנינה תמנו:  הרי כבר הקמתם על עצמכם כמעט מדינה שלמה, אז מה הסיפור הזה שעכשיו פתחתם חזית שלמה נגד נשים? הרי זה לא מדובר על נשים ימניות, שמאלניות, נשים דתיות, חילוניות, ערביות, יהודיות, זה לא משנה

פנינה תמנו:  זכויות נשים, מי שלא הבין, במדינת ישראל זה לכל ישראלית

פנינה תמנו:  אני אומרת לך, אתה רואה פה את כל חברותיי, אנחנו נעמוד כחומה בצורה, לא צריך את הוועדה המשותפת שלכם שזה להפוך אותי לעלה תאנה

פנינה תמנו:       אני לא מקבלת את זה

פנינה תמנו:  הדבר היחיד שאני חושבת שצריך לקרות פה זה שהחוק הזה יעבור לוועדה שאני עומדת בראשותה ולכל הפחות הקמת ועדה משותפת שאני עומדת בראשה

פנינה תמנו:  שאני עומדת בראשה

עמית הלוי: תודה רבה, חברת הכנסת פנינה תמנו שטה

עמית הלוי:  חברת הכנסת מירב בן ארי, בבקשה

מירב בן ארי: אדוני, קודם כל החוק הזה לחיסול הרשות למעמד האישה, זה השם שלו, חוק שערורייתי, שדיברתי עליו גם במליאה

עמית הלוי: לא דנים בחוק, אנחנו דנים עכשיו רק בשאלה איפה - - -     

זאב אלקין: דנים באכסנייה

מירב בן ארי: לא משנה, אבל למה - - -     

פנינה תמנו: קרויזר, אף ועדה משותפת בינתיים לא משתפים איתי פעולה

שרון ניר: זה בדיוק התהליך שלכם, חוק לא ראוי בוועדה לא ראויה

יצחק קרויזר: כל מה שאת הצעת התקבל

יצחק קרויזר:  החוק היה פה גם בדיון, עבר לוועדה המשותפת

מירב בן ארי: רגע, אפשר?      

פנינה תמנו: החוק להתיישנות עבירות מין

יצחק קרויזר: זה לא חוק שלי, החוק שאנחנו דנו עבר לוועדה משותפת - - -     

מירב בן ארי: לא עשיתם איתו כלום, היינו בוועדה

יצחק קרויזר: מה זה לא היה כלום? כל ההמלצות של חברת הכנסת פנינה התקבלו, כולל פיקוח - - -      

מירב בן ארי: חרטא, היה דיון אחד, ישבנו שם פנינה ואני, נגמר הסיפור

יצחק קרויזר:  מה פתאום? זה לא נכון מה שאת אומרת

יצחק קרויזר:  זה לא מדויק בכלל

עמית הלוי: למה, החוק שמיזגנו כרגע, החוק - - -     

שרון ניר: אבל זה ליבת העשייה של - - -     

פנינה תמנו: לא, ועדות משותפות זה פלפולי מוח

מירב בן ארי: לא, לא, רגע, אני בזכות דיבור

מירב בן ארי:  תעשו את הדיונים אחר כך

עמית הלוי: כן, לא להפריע לחברת הכנסת מירב בן ארי

עמית הלוי:  אני רק אומר לך שהוועדה המשותפת, שאני גם חבר בה, שעוסקת בחוק הפרוטקשן, יש בה דיונים מאוד מאוד רציניים, היא מתכנסת לא לעתים רחוקות, להיפך, לעתים קרובות, היא הגיעה להמלצות מאוד חשובות עם משרד המשפטים

עמית הלוי:  לא ראיתי שום פגם בהליך הזה של עצם ועדה משותפת

מירב בן ארי: אבל מה הקשר בין תפוחים לתמרים? אני הייתי ארבע שנים בקואליציה והייתה יושבת ראש ועדה לקידום מעמד האישה מהאופוזיציה, במקרה היא יושבת פה, הנה היא כאן

עמית הלוי: עאידה תומא

מירב בן ארי: ארבע שנים, מ-2015 עד 2019

מירב בן ארי:  ארבע שנים היינו ביחד, אני הייתי בקואליציה, את היית באופוזיציה, את היית יושבת ראש, כמה חוקים עברו אצלך בוועדה?      

עאידה תומא סלימאן: אני לא זוכרת עכשיו, אבל - - -     

מירב בן ארי: העברנו חוקים, ידענו להתנהל במקצועיות

מירב בן ארי:  מה יש לממשלה הזאת, מה יש לכנסת הזאת, שלא מסוגלת לכבד את הוועדה לקידום מעמד האישה? הנה נתתי לך דוגמה, אני ישבתי בקואליציה, היא הייתה יושבת ראש הוועדה, היינו מעבירים לה חוקים כדי שהיא תקדם והיא קידמה

מירב בן ארי:  ואם היה צריך לעשות דיונים עשינו, כי הכנסת היא לא להקת מעודדות של הממשלה

מירב בן ארי:  לכנסת יש תפקיד

מירב בן ארי:  יושבת ראש הוועדה לקידום מעמד האישה - - -     

זאב אלקין: לפי הנחיית נציב שירות המדינה הכנסת היא להקת מעודדים של הממשלה, לא מעודדות

מירב בן ארי: כנראה

מירב בן ארי:  אותה יושבת ראש ועדה שבאמת אני חברה בוועדה שלה מתנהלת בצורה, צריך לומר רצינית, מקצוענית, יודעת להסתכל על מה שהכי טוב למדינה לפני שיקולים של ימין ושמאל

מירב בן ארי:  מה עשיתם פה? אחת, עזוב את החוק שהוא קטסטרופה, אבל תביא אותו לדיון, תן לכנסת לשמוע את ארגוני הנשים שגם יושבות פה, תן לכנסת לשמוע את חברי הכנסת משני צידי המתרס

עמית הלוי: את חוששת שהם לא יישמעו בוועדה המשותפת?      

מירב בן ארי: לא, כי אתה יודע מה? קודם כל - - -     

שרון ניר: כמו שהן לא נשמעות על האיזוק האלקטרוני ו - - -     

עאידה תומא סלימאן: נכחת בישיבות של החוקה לאחרונה?      

מירב בן ארי: זה לא מגיע לוועדה לקידום מעמד האישה, זו דריסה של הוועדה

מירב בן ארי:  החוק הזה נלקח על ידי הקבלנית לימור סון הר מלך, אף חברת כנסת מהליכוד לא הייתה מוכנה להוביל אותו

מירב בן ארי:  היא לקחה את החוק הזה, החוק הזה לפי הייעוץ המשפטי אמור להגיע לוועדה לקידום מעמד האישה, במקום לקבל את עמדת הייעוץ המשפטי, שאגב הרבה פעמים גם אם אנחנו לא מסכימים אנחנו מקבלים, כי אנחנו מקבלים את העמדה של ארבל כי היא הרבה יותר מקצוענית והרבה יותר ותיקה מרוב חברי הכנסת פה

מירב בן ארי:  במקום לבוא ולקבל אתם דורסים את הייעוץ המשפטי של הוועדה, אתם דורסים את ה – ובשביל מה?      

שרון ניר: ודורסים את הנשים

מירב בן ארי: בשביל מה? עזבי את החוק שהוא גרוע, אני לא רוצה לבזבז את הזמן עליו

פנינה תמנו: לא, יותר מזה, מירב, החברים בוועדה לקידום מעמד האישה, חברי הקואליציה, אני מבקשת שתקרא להם ותשמע את דעתם האם הם מקבלים את המקום, את הכבוד, את הזמן להשמיע את הדברים שלהם

פנינה תמנו:  כולם יודעים שהם מקבלים אצלי הוגנות מלאה

עמית הלוי: את חוששת שבוועדה המשותפת זה לא יקרה?      

עאידה תומא סלימאן: למה צריך שיהיה - - -     

פנינה תמנו: לא, אתה לא צריך חלופה בשבילי

פנינה תמנו:  מה אתה מחפש, ועדה חליפית לוועדה לקידום מעמד האישה?      

עמית הלוי: זה לא חליפי, היא כוללת את הוועדה

פנינה תמנו: הוועדה הזאת היא סטטוטורית, אתם לא עושים לה טובה

עאידה תומא סלימאן: אני לא חושבת שאפשר - - -     

עמית הלוי: תני למירב לסיים

מירב בן ארי: אני מסיימת

מירב בן ארי:  אני מבקשת רק לתת לי לסיים

מירב בן ארי:  חברי הכנסת מהקואליציה, אני יודעת שאתם הרבה פעמים באים לפה, מצביעים והולכים

מירב בן ארי:  טיפה היגיון, טיפה שכל, למה לדרוס את הייעוץ המשפטי לכנסת שאנחנו מקבלים הרבה פעמים? למה לדרוס את הוועדה? אני עוד לא הגעתי למהות עד כמה שהחוק הזה בעייתי, עכשיו אני הולכת איתכם רק לפרוצדורה, בפרוצדורה אתם דורסים את הכנסת

מירב בן ארי:  אתם לא להקת מעודדות של הממשלה, אתם חברי כנסת, תילחמו שזה יגיע לוועדה בראשות פנינה וננהל דיון

מירב בן ארי:  אתם רואים את הדיון של יושב ראש הוועדה, אתם רואים שהם מקצועיים, תניחו לאירוע הזה ופעם אחת תקבלו החלטה מקצועית ולא פוליטית

מירב בן ארי:  תודה

עמית הלוי: תודה רבה

עמית הלוי:  לא כל חילוקי דעות זו דורסנות, לפעמים יש חילוקי דעות

עמית הלוי:  גם עם היועץ המשפטי יש לנו חילוקי דעות, לא תמיד זה דורסנות

פנינה תמנו: זה לא חילוקי דעות

עמית הלוי: אגב בקואליציה שהזכרת שלכם, גם ב-2015, היו ועדות משותפות, לדעתך?      

מירב בן ארי: איזה שאלה

עמית הלוי: היו הרבה ועדות משותפות

עמית הלוי:  לא ראית בכל ועדה משותפת דורסנות של הוועדה המקורית, לפעמים יש כל מיני שיקולים

מירב בן ארי: תני לי לענות

מירב בן ארי:  אחת, תקשיב גם, קרויזר, בכנסת ה-20, גם ארבל הייתה פה, היו ועדות משותפות

מירב בן ארי:  שתיים, בכנסת שלנו, ה-24, שניכם לא הייתם, חברי הכנסת מהאופוזיציה לא היו מוכנים לקחת חלק בשום ועדה משותפת, זה לא קשור אלינו

עמית הלוי: אבל הייתה לזה סיבה, את יודעת

מירב בן ארי: זה שלא קיבלתם את הממשלה

עמית הלוי: הייתה לזה סיבה

עמית הלוי:  בניגוד אליכם אנחנו לא רמסנו, אנחנו נותנים את האחוז הייצוגי

עמית הלוי:  את מקבלת אחוז - - -     

מירב בן ארי: בניגוד אליך אני לא מקבלת פסיק מהממשלה הזאת ואני משתתפת בכל הוועדות

מירב בן ארי:  לפני דקה הצבעתי בעד חוק של פרוטקשן כי אני חושבת שהוא חשוב

מירב בן ארי:  אני אופוזיציה עניינית

מירב בן ארי:  אתה לא היית, עם כל הכבוד, לא הייתם אתם ולא אתם, אנחנו היינו בכנסת ה-24, לקחנו חלק בוועדות, אני ניהלתי ועדה, חברי האופוזיציה לא לקחו חלק

עמית הלוי: אני לא זוכר שהייעוץ המשפטי ראה בענייניות - - -     

פנינה תמנו: מה זה חילוקי דעות? שהם אומרים שאני ממיליה של נשים קיצוניות, פריבילגיות

פנינה תמנו:  זה מה שנאמר

פנינה תמנו:  אני אומרת לך שכשהם הציגו את החוק הם אמרו פריבילגיות

פנינה תמנו:  אני פריבילגית?      

עמית הלוי: אני רק אומר, חברת הכנסת בן ארי, אני לא חושב שהייעוץ המשפטי בקואליציה הקודמת ראה בעין יפה את הייצוג הלא יחסי שנתתם לליכוד בוועדות

עמית הלוי:  תבדקי בארכיון

מירב בן ארי: תגיד לי, אתה אמיתי? באמת? לא, האופוזיציה שלכם, שלא היית בכלל חבר כנסת בה כי היית בבית - - -     

עמית הלוי: תשאלי את חבר הכנסת אלקין, יש לו זיכרון טוב

מירב בן ארי: זה בסדר, גם אני הייתי שנתיים בבית, להיפך, זה עשה לי רק טוב

עמית הלוי: בסדר גמור

פנינה תמנו: ב-2013 היו הרבה פעמים שהעבירו בהוגנות, במכובדות, את הצעות החוק

עמית הלוי: לא, אני לא זוכר את ההוגנות ביחס למקומות שנתתם בקואליציה - - -     

פנינה תמנו: תשאל את חברת הכנסת לשעבר קרן ברק, תשאל את חברת הכנסת קטי שטרית

פנינה תמנו:  אני אישית העברתי להם גם בוועדת שרים

עמית הלוי: אחרי דברי ההערכה של חברת הכנסת בן ארי אני יכול לשאול את היועצת המשפטית האם הפרת הנוהג שנותנים באופן יחסי ייצוג יחסי בוועדות - - -      

פנינה תמנו: עאידה הייתה

פנינה תמנו:  עאידה, כשאת הבאת חוקים, וגם מירב, הבאתם חוקים והעברנו להם

עמית הלוי: בכבוד, חבר הכנסת אלקין, בבקשה

מירב בן ארי: אני הייתי יושבת ראש ועדה והעברתי חוקים של האופוזיציה והתנהגנו בצורה עניינית

עמית הלוי: לא על זה הערתי, אמרתי רק על הייצוג היחסי

עמית הלוי:  אמרת למה לא השתתפנו בוועדות

עמית הלוי:  חבר הכנסת זאב אלקין, בבקשה

זאב אלקין: חברת הכנסת שרון ניר ביקשה לדבר לפניי

עמית הלוי: בבקשה, אין בעיה

שרון ניר: תודה, חברי זאב אלקין

שרון ניר:  אני רוצה קודם כל להתחיל בזה שהדיון הזה הוא פשוט סטירת לחי מצלצלת לא רק לנשים באופוזיציה, אלא לכל הנשים במדינת ישראל

שרון ניר:  מה שאתם אומרים בדיון הזה זה פשוט בושה וחרפה

שרון ניר:  זה שיושבת ראש הוועדה לקידום מעמד האישה בכנסת ישראל לא יכולה לעסוק בנושא כל כך חשוב שהוא החוק לריסוק מעמד האישה במדינת ישראל, צריך להקים לה איזה שהיא ועדה חיצונית

עמית הלוי: לא חדשה

עמית הלוי:  הזכירה פה היועצת המשפטית שגם - - -      

שרון ניר: על אף שיש ועדה, ואני מקריאה, ועדה סטטוטורית, אני מקריאה את סעיף 111, ועדה שהתפקידים שלה זה בדיוק החוק הזה, ועדה לקידום מעמד האישה ולשוויון מגדרי, קידום מעמד האישה לקראת שוויון בייצוג בחינוך, במעמד האישי, מניעת אפליה בשל מין או נטייה מינית בכל התחומים, להקטנת פערים בכלכלה ובשוק העבודה, למאבק באלימות כלפי נשים

שרון ניר:  זו בדיוק התכלית של החוק הזה

עמית הלוי: אין חולק שהיא תהיה חלק

שרון ניר: חוק לריסוק מעמד האישה

שרון ניר:  אתם אומרים - - -     

פנינה תמנו: הם חושבים שאני לא מספיק מוכשרת משפטית להכין את החוק

פנינה תמנו:  איזה התנשאות זאת, זו התנשאות, אלא אם כן תסבירו למה

שרון ניר: ויתרה מכך, מחליטים על חוק לא ראוי שיידון במעמד לא ראוי כי הוא לא בהובלת ראש חץ פנינה תמנו שטה

שרון ניר:  אבל זה לא מפתיע אותי, כי אתם באופן טבעי ממשלה שמרגע כניסתה לתפקיד לא סופרת נשים, לא ממנה נשים, תשע נשים מתוך 64 בקואליציה, ואני יכולה להמשיך איתך, כבר אמרו פה, כמעט אין מנכ"ליות במשרדי ממשלה

שרון ניר:  יש פה לא דריסת מעמד האישה ולא נסיגה, יש פה די-9, החלטתם גם לעלות עם די-9 על זכויות נשים

שרון ניר:  וזה פיחות זוחל גם להחליט שהוועדה לא תעסוק בזה

שרון ניר:       ואני רוצה להגיד משהו על הוועדה, כי אני שותפה, למרות שאני לא חברה בוועדה אני שותפה לוועדה הזאת

שרון ניר:  זו ועדה שמתנהלת בשיא המקצועיות, עם מיטב המומחים והמומחיות בתחום נשים בכל הקבוצות ובכל הארגונים, ויש לדעתי מעל 50-40 ארגוני נשים שאני יכולה בשליפה - - -     

עמית הלוי: מצוין, תבורכו, אבל זה לא - - -     

שרון ניר: וזה המקום שהן צריכות לתת את הדעת בדיוק על העניין הזה

שרון ניר:  ואני גם מסתכלת על המרכיבים של הוועדה, אתה יודע מה? אפילו לעשות מראית עין שיהיה קצת יותר נשים בוועדה הזו, אפילו את זה לא חשבתם

עמית הלוי: תודה, חברת הכנסת שרון ניר

עמית הלוי:  יש לנו עוד כמה דקות

עמית הלוי:  חבר הכנסת זאב אלקין

זאב אלקין: תודה רבה, אדוני היושב ראש

זאב אלקין:  קודם כל אני לא שמעתי בדברי ההקדמה שלך - - -     

איימן עודה: סליחה, מה זה מספר הדקות? מספר הדקות שאנחנו יכולים לדבר או שאין זמן?      

עמית הלוי: כל אחד כמה דקות כדי שנוכל להספיק

איימן עודה: סליחה, חבר הכנסת אלקין

זאב אלקין: בדברי הפתיחה שלך, אדוני היושב ראש, לא אמרת מילה אחת והסבר אחד למה צריך פה ועדה משותפת, מאיפה זה בא? הרי יש לפעמים חוקים שיש להם זיקה לשני נושאים שונים, אני לא הצלחתי להבין איך החוק הזה קשור לוועדת החוקה באיזה שהיא דרך, אני כבר לא מדבר על זה שלוועדת החוקה יש נטייה מוזרה שגם חוקים ששייכים אליה אתם ביקשתם להעביר למקומות אחרים כדי לא להגביר עליה את העומס

מרב מיכאלי: מה גם שהיא מאוד עמוסה

זאב אלקין: אמרתי, בדיוק

ארבל אסטרחן: אם כבר עדיף להעביר לוועדה משותפת קיימת ולא להוסיף עוד ועדה חדשה

פנינה תמנו: לא, לוועדה שלנו יש מספיק זמן

עמית הלוי: רק היא מדגישה

עמית הלוי:  חשוב להדגיש את זה לטובת מציעי ההצעה, בלי קשר להצעה שלך, חבר הכנסת אלקין, שלא מקימים כאן ועדה משותפת חדשה, אלא הדיון בחוק יהיה בוועדה משותפת קיימת

עאידה תומא סלימאן: הוועדה המשותפת הוקמה לדון בחוק, לא להפוך קבועה

עאידה תומא סלימאן:  הוועדה המשותפת הקיימת הוקמה כדי לדון בהצעת חוק וייגמר התפקיד שלה, אתם הופכים אותה לקבועה ומעבירים אליה סמכויות

עמית הלוי: לא, לא לקבועה

פנינה תמנו: בית קברות, זו ועדת בית קברות לחוקים ועניינים

עמית הלוי: אם היא הייתה קבועה אז לא היה צריך דיון

זאב אלקין: לחוק הזה דווקא טוב אם זה יהיה בית קברות

פנינה תמנו: נכון, זה גם בית קברות לדעות שלנו

עאידה תומא סלימאן: אתם הופכים אותה לקבועה וסטטוטורית מחוקקת

עמית הלוי: אם היא הייתה קבועה לא היינו צריכים לדון כאן

עאידה תומא סלימאן: אם היא לא הייתה קבועה לא היית מעביר אליה עוד ועוד דברים

זאב אלקין: עוד פעם, בחוקים האחרים שבשבילם הוקמה הוועדה הזאת היה איזה שהוא נימוק, כי הם עסקו מצד אחד בחוקי עונשין, מצד שני בסוגיה של מעמד האישה ובהטרדת נשים וכו' ולכן היה שם נימוק לוועדה המשותפת, היה היבט משפטי שהוא תחום סמכותה של ועדת חוקה והיה היבט שקשור היה לוועדה למעמד האישה

זאב אלקין:      בחוק של חברת הכנסת לימור סון הר מלך, אם אפשר לקרוא לדבר הזה חוק, אין שום דבר שאיכשהו מתקשר לוועדת חוקה לכן לא ברור לי מה הנימוק לזה

זאב אלקין:  לא נימקתם בשום משפט, אמרתם שככה החלטתם וזה מה שיהיה

זאב אלקין:  אני חושב שמגיע לחברי ועדת הכנסת לפחות לשמוע הסבר אחד למה, מה כזה מיוחד בחוק הזה מחוקים אחרים שיכולים להידון רק בוועדה למעמד האישה שדרש פה התערבות של ועדת חוקה ועוד עם כל העומס עליה שאמרתי שהיא הרבה פעמים מוותרת על חוקים שהם נטו פררוגטיבה שלה, של ועדת חוקה

זאב אלקין:  זה דבר אחד

זאב אלקין:       דבר שני, אם כבר מחליטים להעביר לוועדה משותפת המינימום הוא שיח עם יושב ראש של כל אחת משתי הוועדות מהחברים מהוועדה שלו שיהיו שם

זאב אלקין:  הוועדה במתכונת כפי שהקראת, זה נכון שהיא כבר קיימת, אבל היא הוקמה לצורך חוקים אחרים לגמרי ויכול להיות ששיקול הדעת של יושבת ראש הוועדה למעמד האישה היה אחר

עמית הלוי: החברים האלה לא מקובלים עלייך, חברת הכנסת פנינה תמנו?      

זאב אלקין: אף אחד לא דיבר איתה

עמית הלוי: אני שואל אותך עכשיו

פנינה תמנו: אתם מתנשאים עליי בצורה פטרונית, לא דיברתם איתי אתמול, אף אחד לא התקשר אליי

פנינה תמנו:  וזה לא קרה מעולם שלא דיברו עם יושבת ראש שחולקת עליכם, הבאתם לפה הצעה בצורה נורא מתנשאת בלי לדבר איתי ואני אומרת לך, אני לא אסכים לשום ועדה שאני לא עומדת בראשה

עמית הלוי: עכשיו בדיעבד, אני שואל אותך אם יש לך בעיה עם החברים

פנינה תמנו: אני לא אסכים לשום ועדה שאני לא עומדת בראשה, אתה יודע למה? עבדתי מאוד קשה, בעשר אצבעות, כדי להגיע לפוזיציה שאני נמצאת כאישה שצמחה הכי מלמטה ואתם צריכים להתבייש לכם

פנינה תמנו:  כנראה שהחוק שלכם זה לא חוק לקידום נשים, זה חוק לדיכוי נשים וכל אישה

פנינה תמנו:  לכן אני אומרת לך, חבר הכנסת עמית, יש לי הרבה כבוד אליך, אבל אני מציעה שתתעשתו, בטח תתקשר עכשיו לכל החברים מהקואליציה בוועדה שלי שמקבלים הרבה מאוד כבוד, דעתם נשמעתם, ותביאו את החוק הזה לוועדה שלי

פנינה תמנו:  זה מעבר לכללים שקיימים בבית הזה והכבוד שצריך לשמור על כנסת ישראל

מירב בן ארי: אתה יודע אגב שכשהשרה מונתה פנינה נתנה לה הרבה קרדיט ציבורי, נגיד בניגוד אליי, אבל הבעיה זה שכשנותנים לכם את הקרדיט במקום להחזיר אתם עוד יותר מרסקים

מירב בן ארי:  הבן אדם האחרון שאתם צריכים לעשות את זה זה לפנינה

עמית הלוי: חברת הכנסת עאידה תומא סלימאן, בבקשה

זאב אלקין: רגע, לא סיימתי

עמית הלוי: היא הקריאה כבר את התקנון, חברת הכנסת שרון ניר

זאב אלקין: אבל אתה לא יודע לאן אני הולך להפנות

זאב אלקין:  אני שמח שאתה מחליט גם בשבילי

עמית הלוי: לא, לא מחליט בשבילך

זאב אלקין: בהמשך למה שהערתי ושמעתי עכשיו מחברת הכנסת פנינה תמנו שטה שאף אחד לא דיבר איתה ולא התייעץ איתה לגבי ההרכב

זאב אלקין:  סעיף 110(ד) לתקנון הכנסת על ועדות משותפות אומר כך, בקביעת הרכב ועדה משותפת תתחשב ועדת הכנסת ככל האפשר בהרכב הסיעתי של הכנסת ובגודל הסיעות ותתייעץ עם יושבי ראש הוועדות שחבריהן יהיו חברים בוועדה המשותפת

זאב אלקין:       פה תהליך ההתייעצות הזה לא נעשה, לכן אני מבקש, ואני גם פונה ליועצת המשפטית של ועדת הכנסת, תעצור את הדיון, שיושב ראש ועדת הכנסת יבוא בדברים, כמו שמתבקש מסעיף 110(ד) , עם שני יושבי ראש הוועדות ואז רק תביאו את זה פה להצבעה

זאב אלקין:  אי אפשר להצביע על זה ואי אפשר לדון על זה כי לא קיימתם את סעיף 110(ד)

זאב אלקין:  אני גם אשמח לשמוע מה ארבל חושבת

עמית הלוי: אני אבקש ממנה, רק נסיים את הסבב

עמית הלוי:  חברת הכנסת עאידה תומא סלימאן, בבקשה

עאידה תומא סלימאן: אני קודם כל רוצה להגיד שלא תיארתי לעצמי שנגיע למצב כזה שצריך לשכנע למה חוק שמדבר על מעמד נשים צריך להיות בוועדה לקידום מעמד האישה

עאידה תומא סלימאן:  זה הזוי

עאידה תומא סלימאן:  המציאות שאתם יוצרים הזויה

עמית הלוי: לא, אין ספק שהוועדה הזאת היא חלק מזה

עאידה תומא סלימאן: לא, היא לא תהיה חלק מזה, היא צריכה לנהל את זה

עאידה תומא סלימאן:  אתם במכוון פוגעים במעמד של ועדה סטטוטורית שהקימה כנסת ישראל כדי לשמור על מעמד הנשים

עאידה תומא סלימאן:  בואו תצהירו בצורה הכי גלויה כי אתם יודעים שאתם כבר לא מעבירים חקיקה לשם, בואו תכריזו שאתם מפרקים את הוועדה הזו, שאתם לוקחים את הסמכויות של הוועדה ומעבירים לוועדות אחרות

עאידה תומא סלימאן:  הוועדה הזו, ועדת הכנסת, אמורה לשמור על המצב הקיים בתוך הכנסת, לא לשמור רק על הקואליציה ולא לשמור על הגחמות והרצונות של כל אחד בתוך הקואליציה

עאידה תומא סלימאן:  התפקיד שלכם זה לנהל את הבית הזה ולא לפרק את הוועדות בתוכו

עאידה תומא סלימאן:       קראה חברת הכנסת שרון את הסמכויות של הוועדה וכתוב בצורה הכי ברורה מה הסמכויות של הוועדה

עאידה תומא סלימאן:  אני רוצה עוד להדגיש, כל החוק של הקמת הרשות לקידום מעמד האישה נידון וחוקק בוועדה לקידום מעמד האישה

עאידה תומא סלימאן:  וזה לא במקרה שלא הביאו הצעת חוק תחת הכותרת של תיקון החוק של הרשות לקידום מעמד האישה, זה מתוכנן מלכתחילה, ואם זה היה העניין של לבנות משרד אז שיבנו משרד, אף אחד לא יעמוד בפניהם, אבל הם לא תיקנו את החוק של הרשות כדי שזה לא יגיע לשם, כדי שיעשו את מה שבא להם בתהליך הפרוצדורלי של החקיקה

עמית הלוי: תודה

עאידה תומא סלימאן: מה תודה? אני עוד לא סיימתי

עמית הלוי: בבקשה

עאידה תומא סלימאן: אני חושבת שבחובת הדיווח של המשרדים על תכניות עבודה שלהם הוחלט בכנסת שהדיווח של השרה האחראית על מעמד הנשים צריך להיות בוועדה לקידום מעמד הנשים

עמית הלוי: אבל זה לא הנושא, אנחנו לא דנים בזה, אנחנו לא משנים את הוועדה

עאידה תומא סלימאן: זה לא הנושא, מדובר על פגיעה בסמכויות של הוועדה

עאידה תומא סלימאן:  אני חושבת שזה לא רק עניין של חקיקה ופרוצדורות

עאידה תומא סלימאן:  היועמ"שית אומרת בצורה הכי ברורה שהחוק הזה צריך שיידון ב - - -     

עמית הלוי: עדיף שיידון

עאידה תומא סלימאן: לא, היא לא השתמשה במילה עדיף ואני הקשבתי לה טוב מאוד

עאידה תומא סלימאן:  חוץ מזה, אני גם הקשבתי ולא הבנתי למה מעבירים לחוקה דווקא

עאידה תומא סלימאן:  דווקא החוקה? הייתם יכולים להיות יותר הזויים, לשלוח לעובדים זרים

איימן עודה: חוץ וביטחון

עאידה תומא סלימאן: או חוץ וביטחון, רעיון נהדר

עאידה תומא סלימאן:  בואו נעשה את זה

עאידה תומא סלימאן:  אתם לא הסברתם את ההחלטה שלכם, לא נימקתם אותה, מתייחסים בדורסנות, מנפנפים את יושבת ראש הוועדה לקידום מעמד האישה שעושה עבודה נפלאה, מייצגת את האינטרסים של הנשים, כלל הנשים בתוך הוועדה הזו

עאידה תומא סלימאן:  הגישה הזו של להעביר את זה לידיים של רוב גברי היא בעצמה שוביניסטית, היא בעצמה פוגעת בנשים, כאילו אנחנו לא יכולות לעשות את העבודה, יושבת ראש הוועדה לא יכולה לעשות את העבודה

שרון ניר: בושה גדולה

עאידה תומא סלימאן: אני חושבת שאתם מבזים גם את הוועדה, פוגעים במעמדה, פוגעים בנשים, לא רק בהצעת החוק שעל המהות שלה אני לא רוצה אפילו להזכיר מילה אחת בתוך הדיון הזה, אבל בעצם הפרוצדורה אתם מכריזים בצורה הכי גלויה שאתם תפעלו בדורסנות כדי גם לפרק את הוועדה, גם לפרק את הרשות וגם להחזיר את מעמד הנשים כנראה עשרות שנים עוד לפני הקמת הוועדה, עוד לפני הקמת הרשות, והמשרד הזה כנראה יירשם בהיסטוריה של המשרד לפגיעה במעמד נשים

עמית הלוי: חברת הכנסת תומא סלימאן, תודה רבה

עמית הלוי:  חברת הכנסת מרב מיכאלי

עמית הלוי:  אחריה טל הוכמן ויעל יחיאלי ואחר כך נקיים הצבעה

זאב אלקין: אני לא קיבלתי תשובה לשאלה

עמית הלוי: תהיה תשובה לשאלה שלך

זאב אלקין: אחרי ההצבעה?      

עמית הלוי: לפני ההצבעה תהיה תשובה

פנינה תמנו: אז אני מבקשת, לשאלות שלו, יש לי הרבה כבוד לארבל, אני רוצה גם את היועצת המשפטית לכנסת, זכותי לבקש

פנינה תמנו:  אדוני היושב ראש, אני מבקשת, יש לי הרבה כבוד לארבל, אני רוצה שגם היועצת המשפטית לכנסת תהיה פה

עמית הלוי: היועצת המשפטית ארבל מנוסה מאוד, בטח בדיונים האלה

פנינה תמנו: אני מבקשת ממך

פנינה תמנו:  אדוני היושב ראש, אין לך מה להתנגד

פנינה תמנו:  יש לך התנגדות?      

עמית הלוי: יש לי התנגדות לפגוע בכבודה של ארבל שהיא מצויה היטב בתקנון הזה

פנינה תמנו: לא, זה לא קשור

פנינה תמנו:  ארבל, יש בעיה עם זה שגם היועצת המשפטית - - -     

עמית הלוי: היא מבינה היטב את האירוע, אין שום סיבה

פנינה תמנו: אבל אני רוצה לבדוק איתה אם אין לה בעיה

פנינה תמנו:  אני רוצה שהגורם הרשמי הגבוה ביותר יגיע לפה היועצת המשפטית לכנסת, אני רוצה שהיא תגיע לכאן בבקשה

פנינה תמנו:  אם אין בעיה לארבל וחלילה לא לפגוע בכבודך, אני מבקשת - - -     

שרון ניר: וצריך להגיד שארבל אמרה שזה - - -     

פנינה תמנו: אנחנו נמצאים במאבק על קידום מעמד האישה, אני רוצה, אם הייתי יכולה גם הייתי מביאה את היועצת המשפטית לממשלה

פנינה תמנו:  אני מבקשת שהיועצת המשפטית לכנסת - - -      

עמית הלוי: זו כן פגיעה

עמית הלוי:  מה קשור היועצת המשפטית לממשלה לסדרי הכנסת?      

פנינה תמנו: עמית, מה הבעיה? אין לה התנגדות

עמית הלוי: היא יושבת פה, ארבל - - -     

פנינה תמנו: אין לה התנגדות

שרון ניר: לא, אבל היא צודקת, אתם לא יכולים לעשות מה שאתם רוצים

עמית הלוי: זה גם פוגע בכבודה - - -     

פנינה תמנו: אין לה התנגדות

פנינה תמנו:  הנושא הזה לא פחות חשוב

פנינה תמנו:  אתם יודעים להביא את היועצת המשפטית לכנסת להרבה נושאים אחרים, אני מבקשת שהיא תגיע

עמית הלוי: פנינה, זה גם פוגע בכבודה של ארבל, את מדברת - - -     

פנינה תמנו: אני רוצה התייעצות סיעתית

עמית הלוי: נשלים את הדיון

עמית הלוי:  חברת הכנסת מרב מיכאלי, בבקשה

עמית הלוי:  את יכולה לעשות התייעצות סיעתית לפני ההצבעה

מרב מיכאלי: קודם כל אני מצטרפת לבקשתה של יושבת ראש הוועדה לקידום מעמד האישה

שרון ניר: גם אני

עמית הלוי: למה לפגוע בכבודה של ארבל?      

פנינה תמנו: לא, זה לא קשור, אנחנו רוצים שהיועצת המשפטית לכנסת תגיע כי הוועדה הזאת פעם אחר פעם - - -     

עמית הלוי: היא מבינה בזה היטב

פנינה תמנו: ויש לנו הרבה כבוד לעורכת דין ארבל, היא מקצוענית ברמה הכי גבוהה במדינת ישראל וזה לא קשור

עמית הלוי: זה לא נראה ככה

פנינה תמנו: אל תנסה לסכסך

פנינה תמנו:  ככה זה גברים לבנים אשכנזים, מסכסכים ומסיתים נשים נגד נשים

אברהם בצלאל: היא רוצה פיליבסטר

פנינה תמנו: סליחה, חוזרת בי

פנינה תמנו:  אל תהיה גבר שמנסה לנגח נשים בנשים

עמית הלוי: מה קשור לגבר?      

פנינה תמנו: אני חוזרת בי על עניין האשכנזים, מצטערת

פנינה תמנו:  חוזרת בי

עמית הלוי: רק אני אומר שההצבעה תהיה לפני השעה שתיים, אז אם יש התייעצות סיעתית אנחנו נסיים את הדיון בחמישה לשתיים

שרון ניר: כדאי אבל קודם שנשמע את המומחים

עמית הלוי: כן, נשמע גם את טל וגם את יעל

עמית הלוי:  בבקשה

זאב אלקין: מה זאת אומרת? אתה לא יכול לא לאפשר לח"כים לדבר

עמית הלוי: דיברו כולם בהרחבה ובנחת

מרב מיכאלי: לא דיברו כולם בהרחבה כי עוד לא התחלתי

מרב מיכאלי:  יש עוד הרבה ח"כים שעוד לא דיברו

זאב אלקין: יש חברי כנסת שעוד לא דיברו, עוד לא קיבלנו תשובה של היועצת המשפטית למה ששאלתי

עמית הלוי: בבקשה, חברת הכנסת מיכאלי

מרב מיכאלי: קודם כל מי שפוגע בכבודה של היועצת המשפטית לוועדה, עורכת הדין ארבל אסטרחן, זה הקואליציה שפשוט מצפצפת על חוות הדעת החד משמעית שלה שנאמרה במילים מאוד ברורות, מאוד מקצועיות ומאוד מתוקפות, היא אמרה בצורה שאינה משתמעת לשתי פנים ולא לפן וחצי, זה מקרה חד משמעי שבו הוועדה המוסמכת לדון בחוק היא הוועדה לקידום מעמד האישה, כפי שעסקה בחוק הזה ובשינויים בו בעבר, כפי שעסקה בחוקים אחרים שנוגעים לנושא שהוא בכותרת שלה, לא צריך פה פרשנות, הוועדה לקידום מעמד האישה, הרשות לקידום מעמד האישה

מרב מיכאלי:  מה לא ברור?      

זאב אלקין: החוק הוא נגד מעמד האישה, אז אולי זאת הסיבה ל - - -     

מרב מיכאלי: לא משנה, זה עדיין מעמד האישה

פנינה תמנו: בדיוק, זה חוק נגד מעמד האישה ולכן - - -     

מרב מיכאלי: לקידום, לחיסול, אבל זה עדיין מעמד האישה

עמית הלוי: זה ניסיון של חבר הכנסת אלקין לפרגן לקואליציה, למה זה צריך להיות לא רק במעמד האישה, אם הבנתי נכון

מרב מיכאלי: חבר הכנסת הלוי, כבוד - - -      

עמית הלוי: לא, אני התייחסתי רק לארבל

עמית הלוי:  אני שמעתי את חוות דעתה הנחרצת, את צודקת, ולכן גם אין צורך ב– אגב אני רוצה לומר לפרוטוקול שהיועצת המשפטית לכנסת מכירה את ההרכב, אישרה אותו

עמית הלוי:  זה לא שזה לא עבר אצלה גם

זאב אלקין: לא, היא לא יודעת אם התייעצתם או לא התייעצתם

זאב אלקין:  זה לא תפקידה

עאידה תומא סלימאן: היא אישרה אותו?      

ארבל אסטרחן: זה שייך לוועדה לקידום מעמד האישה, ועל דעתה כמובן

עמית הלוי: כן, שני הדברים על דעתה

עמית הלוי:  אני רק אמרתי שגם ההרכב - - -     

פנינה תמנו: על דעתה של היועצת המשפטית?      

עמית הלוי: אני רק מדבר לגבי הצורך להזמין

פנינה תמנו: לא, אתה לא תגיד שאין צורך

פנינה תמנו:  זכותי לשמוע ואני רוצה לשמוע את היועצת המשפטית לכנסת

פנינה תמנו:  עמית, יש גבול, על זה אתה מסרב לי? בשביל זה יש יועצת משפטית, אני לא מבינה את העניין

פנינה תמנו:  גם את המשאב הזה אתה רוצה לקחת לי?      

אברהם בצלאל: את לא מתייעצת עם היועצת המשפטית לפני כל ועדה שאת רוצה

אברהם בצלאל:  לא הבנתי

פנינה תמנו: בוודאי שכן

אברהם בצלאל: יש לה עוד דברים לעשות ולכן יש פה את גברת ארבל שהיא מספיק מנוסה

פנינה תמנו: בצלאל, תמיד זה היה כשיש מחלוקות, מותר להזמין את היועצת המשפטית לכנסת

עמית הלוי: חברת הכנסת פנינה תמנו שטה, תודה רבה, לא להפריע בבקשה לחברת הכנסת מיכאלי

עאידה תומא סלימאן: היושב ראש אמר שהיועמ"שית אישרה

עאידה תומא סלימאן:  אני ארצה לשמוע את זה ממנה, שהיא - - -     

שרון ניר: גם אני אשמח

עמית הלוי: לא, אמרתי ש - - -      

פנינה תמנו: הנה היועצת המשפטית, תודה שבכל זאת - - -     

עמית הלוי: את רואה מה זה? משמים, בלי אפילו עזרה שלי

עמית הלוי:  בבקשה, חברת הכנסת מיכאלי

מרב מיכאלי: אז אני אגיד שזה מאוד מרגש שאותי שאתה שומר על כבודה של היועצת המשפטית לוועדה כשזה נוח לך

עמית הלוי: לא, אני אמרתי את זה ברצינות, לא בציניות

מרב מיכאלי: אבל באופן מהותי אתה לא רק שלא שומר על כבודה, אלא אתה ממש מזלזל בה באופן עמוק, משום שהיא נתנה את חוות דעתה המקצועית

מרב מיכאלי:  אני לא מדברת על כבוד ונימוסים, אנחנו לא מדברות פה על נימוסים, שזה גם לא רעיון רע שהקואליציה שלכם תשתפר גם בתחום הנימוסים והשפה וכל מיני דברים כאלה, אבל באופן מהותי היא נתנה חוות דעת מקצועית ואתם פשוט משליכים אותה לפח

מרב מיכאלי:  אז אל תדבר איתי על כבוד ליועצת המשפטית של הוועדה, משום זה חוסר כבוד במובן המשמעותי והמהותי ביותר

מרב מיכאלי:       ולכן היה אך לגיטימי שחברות וחברי הוועדה יתעקשו על בואה ואני שמחה שהיועצת המשפטית לכנסת כבר כאן

מרב מיכאלי:  תראה מה זה, היא מצאה זמן מכל עיסוקיה החשובים הרבים והאתגרים הבלתי נסבלים שאתם מעמידים בפניה ובפנינו והגיעה לנושא המאוד מאוד מאוד חשוב הזה

אליהו ברוכי: כשאת מדברת על שפה נקייה, בניגוד לחברה אחרת, כמה אנחנו שונאים אותם?      

פנינה תמנו: אנחנו נשמח לשמוע את עמדת היועצת המשפטית לכנסת

אברהם בצלאל: אני הייתי דווקא רוצה את ההתייחסות שלה לגבי המשפט שנאמר פה, שהיא כל כך סובלת והיא כל כך עסוקה, אני אשמח לשמוע אותה ולא תדברו בשמה

מרב מיכאלי: שתיים, אני מצטרפת לדרישתו של חבר הכנסת אלקין לקיום ההתייעצות עם ראשי הוועדות לוועדה המשותפת המיועדת ובוודאי בוודאי בוודאי שאי אפשר לקיים הצבעה על הדבר הזה לפני שהתקיימה ההתייעצות הזאת שכן היא לא התקיימה עם פנינה

עמית הלוי: ברור, מאה אחוז

מרב מיכאלי: עכשיו לעניין, אין בישראל שוויון לנשים

מרב מיכאלי:  אני מקווה שאתה מודע לדבר הזה

אליהו ברוכי: בינתיים רק תגידי לנו האם השפה הנקייה שאת מדברת עליה זה גם כשאומרים לציבור שלם: אני שונא אותם, שונא אותם, שונא אותם

מרב מיכאלי: אדוני היושב ראש, כשאתה מתפנה, בזמנך החופשי

מירב בן ארי: מי אמר?      

אליהו ברוכי: מי אמר את זה? מרב יודעת

מירב בן ארי: אנחנו לא יודעים

מרב מיכאלי: אין לי שמץ מושג למה אתה מתכוון

מירב בן ארי: מה, אתם בשיחה אישית? אנחנו מפריעים?      

פנינה תמנו: אנחנו אחים, לא שונאים אתכם, אוהבים אתכם

עמית הלוי: חבר הכנסת ברוכי, אם אתה רוצה לומר תאמר, מה רצית לומר?      

אליהו ברוכי: היא יודעת, תאמין לי שהיא יודעת

אברהם בצלאל: מרגישים את זה ברחובות, מרגישים את זה פה בבית

פנינה תמנו: בצלאל, אני אוהבת אותך, הכול בסדר, אל תהיה מקופח

פנינה תמנו:  בינתיים מי ששונא את זה שאני עומדת כיו"ר ועדה זה אתם

זאב אלקין: רק בשבוע שעבר חבר הכנסת ברוכי - - -     

עמית הלוי: זכות הדיבור של חברת הכנסת מיכאלי, בבקשה

זאב אלקין: בהצבעה קיבלת תמיכה של לפחות שלושת רבעי מחברי הבית, איך שונאים?      

אליהו ברוכי: ועדיין דיברתי אליה והיא יודעת, תאמינו לי שהיא יודעת טוב מאוד

מרב מיכאלי: אדוני היושב ראש

עמית הלוי: כן, בבקשה

מרב מיכאלי: לא, כשתתפנה

עמית הלוי: לא, אני מקשיב לך

מרב מיכאלי: אתה יודע שאני לא מאמינה בחלוקת קשב

מרב מיכאלי:  בתור אישה אני אומרת לך שאני לא מאמינה בחלוקת קשב

עמית הלוי: מקשיב

עמית הלוי:  יש לפעמים גברים שמצליחים גם את זה

מרב מיכאלי: אני מקווה שאדוני מודע לכך שבישראל אין שוויון לנשים

עמית הלוי: איפה?      

מרב מיכאלי: במדינת ישראל

עמית הלוי: איפה? באיזה תחום?      

מרב מיכאלי: אנחנו הידרדרנו בדירוג העולמי, באדיבותכם, בזמן הממשלה שלכם והקואליציה שלכם, 23 מקומות לחצי התחתון של המדינות שאין בהן שוויון לנשים, למקום 83 בעולם

מרב מיכאלי:  אנחנו במקום האחרון ב-OECD בשוויון מגדרי, כלומר במצב רע מאוד, פערי השכר בתקופת הממשלה שלכם בוודאי לא הצטמצמו ואף גדלים ל-35% בשכר בין נשים לגברים

עמית הלוי: הכול בחצי השנה הזאת? כל מה שאת אומרת בחצי השנה הזאת?      

מרב מיכאלי: אנחנו מדברות על שיא ברציחות של נשים על ידי בני משפחה ובני בית בתקופתכם

מרב מיכאלי:  אנחנו מדברות על זה שלא קידמתם ואתם עדיין תוקעים את חוק האזיק האלקטרוני, שלא תקצבתם כראוי את התכנית למאבק באלימות כלפי נשים, שאתם רוצים להגדיל ולהרחיב את סמכויות בתי הדין הרבניים שבהם אין ייצוג לנשים, קודם כל לא בעמדות השיפוט, ושתיים, הן לא נהנות שם משוויון, ושלוש, הן חוות שם התעמרות על בסיס קבוע

מרב מיכאלי:  אתם העברתם את נציבות שירות המדינה, שמנחה עכשיו לפנות אך ורק לגברים באיוש משרות בשירות הציבורי, אך ורק לגברים

עמית הלוי: רגע, באיזה משרות הנציבות מפנה רק לגברים?     

מרב מיכאלי: זאת ההנחיה שלה, לפנות בכל מודעות הדרושים אך ורק לזכר

מרב מיכאלי:  בכל מקום

אברהם בצלאל: בלשון זכר, זה מה שמפריע לה

עמית הלוי: בלשון זכר בלוחות המודעות

מרב מיכאלי: בכל מקום בשירות הציבורי לפנות לגברים בלבד

עמית הלוי: בלשון זכר

מרב מיכאלי: הרי זה לא במחדל - - -     

עמית הלוי: שהלשון היא בלשון זכר

אברהם בצלאל: אז אם זה לשון זכר אז זה רק גברים

שרון ניר: מחקרים מראים שפניות בלשון נקבה מעודדים נשים יותר להתמודד, אז כנראה יש לכם איזה שהוא - - -     

מרב מיכאלי: זה גם לא במחדל

אברהם בצלאל: מאות שנים הכול בסדר, פתאום עכשיו נשים לא מתמודדות בגלל שכתוב בלשון זכר

אברהם בצלאל:  חבר'ה, תפסיקו עם כל השטויות

עאידה תומא סלימאן: אל תסיטו את הדיון, זה לא הדיון

שרון ניר: זה הכול מצטבר

עמית הלוי: בסדר, רק לא הבנתי מה אמרת

מרב מיכאלי: אז אני אסביר

עמית הלוי: לא, הסברת, בגלל הלשון, הבנתי

מרב מיכאלי: אדוני היושב ראש, אני אגיד לך יותר מזה

מרב מיכאלי:  אילו היית אומר לי מה את רוצה, ככה היה נהוג כל השנים שפונים בזכר, אז הייתי אומרת לך בסדר, אתה לא מקדם נשים, אבל אתם מסיגים את זה לאחור

מרב מיכאלי:  היה כבר שנים שפונים עם לוכסן, מי תשמע מפחיד אתכם הלוכסן - - -      

עמית הלוי: לא מפחיד

מרב מיכאלי: בוטל

מרב מיכאלי:  למה להגיד? יצאה הנחיה גורפת לבטל את הלוכסן ולפנות לגברים בלבד

עמית הלוי: מתי יצאה ההנחיה?      

מרב מיכאלי: זה קרה כבר לפני חודש וחצי, אבל בשבוע האחרון זה ככה עלה מדרגה ותפס תאוצה וגם התפרסם למרבה המזל

מרב מיכאלי:  אז בוא נסכם, מאוד בקצרה ככה נתתי ממש על קצה המזלג את הנסיגה הגדולה שמעמדן ומצבן הפיזי והכלכלי והביטחון האישי של נשים סופג בתקופת השלטון שלכם שהיא בסך הכול חצי שנה

מרב מיכאלי:  וזה הישגים מאוד מרשימים, הפגיעה שהצלחתם לייצר בנשים

מרב מיכאלי:      עכשיו אתם באים על כל זה גם לעשות את זה פורמלית, למחוק מהחוק את ההתחייבות ואת המאמץ למניעת אפליה כלפי נשים, למחוק מהחוק את ההתחייבות לקידום שוויון מגדרי ולקידום נשים, ואת כל זה אתם רוצים לעשות תוך כדי שאתם רומסים את הוועדה בכנסת שתפקידה הוא לדאוג לקידום מעמד האישה

מרב מיכאלי:       בוא תסביר לי, אדוני, איך אתה יכול להצדיק את זה, איך אתה יכול להצדיק את הרמיסה הזאת של נשים, של הזכויות שלהן ושל הגופים שאמונים על הניסיון באמת לצמצם את אי השוויון ולמזער את הפגיעה

מרב מיכאלי:  איך אתה יכול להצדיק את זה? חוץ מאשר בזה שאתם רוצים לקדם שחיתות, קומבינות, כפייה דתית ואת הכוח השלטוני שלכם לבצר אותו לנצח

מרב מיכאלי:  תן לי תשובה, איזה טיעון יש לך כדי להצדיק את הפגיעה הזאת בנשים ובמוסדות שאמונים על הגנה על נשים

עמית הלוי: חברת הכנסת מיכאלי, מכל הדברים הרציניים שאמרת, ואמרת פה דברים רציניים שדורשים בדיקה, כולל הלוכסן הזה שאין לי שום התנגדות, שלא הכרתי את זה שהוא יירד, אבל דווקא הדיון על הוועדה הזאת, האם הדיון הזה בחוק הספציפי יהיה בוועדה משותפת או לא, אני לא יודע אם זה יהפוך להידרדרות - - -      

פנינה תמנו: זה לא ועדה משותפת, זה ועדה עם עלה תאנה

עמית הלוי: גם מעניין אותי לדעת מתי ההידרדרות הזאת קרתה, אם היא קרתה בחצי השנה הזאת ומה המדדים לזה, אבל אני לא מספיק בקי בזה

עאידה תומא סלימאן: אם תגיע לוועדה לקידום מעמד האישה אז תשמע

זאב אלקין: בזמן האחרון הנחיה חדשה לכתוב רק בלשון גברים

זאב אלקין:  אגב, הוא ציטט את האקדמיה ללשון עברית, רק האקדמיה מתנערת מזה

עמית הלוי: חברת הכנסת מיכאלי, תודה רבה

מרב מיכאלי: רק עוד משפט אחד

אליהו ברוכי: כבוד היושב ראש, שאלה קטנה, כשמחקו מהטפסים אבא ואמא גם הביאו את זה למעמד האישה? כשהורידו את האמא מכל הטפסים הממשלתיים

מרב מיכאלי: אדוני היושב ראש, עוד משפט אחד, ברשותך

עמית הלוי: בבקשה, משפט אחרון

מרב מיכאלי: תנו לי, בבקשה, משפט אחרון

פנינה תמנו: אתם הולכים למקומות הלא נכונים, אפשר לשמוע את היועצת המשפטית של הכנסת בבקשה?      

עמית הלוי: חברת הכנסת מיכאלי, משפט אחרון, אחריה היועצת המשפטית, אחריה טל הוכמן ואחריה יעל יחיאלי וחבר הכנסת איימן עודה גם

איימן עודה: אני הגעתי לפני חברת הכנסת מיכאלי, אבל אני קיבלתי שהיא דיברה לפניי

איימן עודה:  אני מבקש לדבר אחריה, בבקשה

מרב מיכאלי: משפט אחרון, אדוני

מרב מיכאלי:  אתה אמרת עכשיו שלא הכרת את הדברים שאני אמרתי כאן, כי אתה לא בקי בזה ולא מומחה בזה - - -     

עמית הלוי: אמת

עאידה תומא סלימאן: ולא מגיע לוועדה לקידום מעמד האישה

עמית הלוי: אני לא חבר בוועדה

מרב מיכאלי: לכן זה בדיוק מה שמסביר לך למה מי שצריכים לדון בחוק לעניין הרשות לקידום מעמד האישה זאת הוועדה שזאת כן המומחיות שלה וששם כן יודעים מה קורה עם נשים ועם מעמדן במדינת ישראל, ולא ועדות שלא מבינות בזה ולא יודעות מה המשמעות של הדברים

מרב מיכאלי:  לכן אין שום הצדקה שבה אפשר לקחת מהוועדה לקידום מעמד האישה את הדיון בחוק הזה, פשוט אין כזאת

פנינה תמנו: אני רק אזכיר שמנהלת הוועדה נמצאת פה בצניעות, מנהלת הוועדה לקידום מעמד האישה

פנינה תמנו:  18 שנים

פנינה תמנו:  דלית, תקני אותי אם אני טועה

פנינה תמנו:  19 שנים מנהלת את הוועדה במקצועיות, נועה תעיד על כך גם וכולם

עמית הלוי: מצוין

עמית הלוי:  היועצת המשפטית, בבקשה, רצו לשמוע את חוות דעתך

עמית הלוי:  אחרייך חבר הכנסת עודה

איימן עודה: סליחה, למה שאני לא אדבר קודם?      

עמית הלוי: אין שום בעיה, חשבתי שתרצה להתייחס, כמו שעשינו קודם, אבל אין בעיה

עמית הלוי:  בבקשה, איימן

איימן עודה: כבוד היושב ראש, אני חושב שבשביל לכבד את כולם, את חברי הוועדה, את האנשים שהם צופים בנו עכשיו בערוץ הכנסת, לכבד את כולם, אז צריך באמת להפריד בין שני דברים, בין עמדה פוליטית לבין ממלכתיות, רשמיות, הגינות

איימן עודה:  אני חושב שכל בן אדם מבין את הדבר הכול כך טריוויאלי, שעניין של נשים, איפה דנים בו?      

עאידה תומא סלימאן: דנים בו גברים

איימן עודה: תגיד לי בבקשה, איפה דנים בו? למה הקימו את הוועדה למעמד האישה? אז צריך לדון בנושא הזה בוועדה למעמד האישה

איימן עודה:  זה טריוויאלי, זה ברור, יש מי שחולק על זה?      למה רוצים להוסיף עוד ועדה? ומי שיושב בראש הוועדה המשותפת היא לא יו"ר הוועדה למעמד האישה, אלא יו"ר ועדת החוקה, למה? אני חושב שכולם מבינים שרוצים לקבור את הנושא, רוצים לקבל החלטה שהנושא לא יעבור הלאה

עמית הלוי: למה? רוצים לקדם את החוק דווקא, זה חוק של הקואליציה

איימן עודה: אם אתה רוצה לבחור בממלכתיות, בהוגנות, זה משהו, אם המטרה שלך פוליטית קטנה ולא מעניין אותך אם אתה דורס או לא, אתה יכול ללכת לכיוון האחר

איימן עודה:  פנינה, אני באמת מבקש ממך ללמוד ברצינות, ממש ברצינות, שממש מחר בבוקר תפני לערכאות

איימן עודה:  אני אומר לך את זה בשיא הרצינות

איימן עודה:  נכון שזה נושא שמישהו יכול לחשוב שהוא קטן, יכול להיות, אבל אני חושב - -      

פנינה תמנו: לא, הוא נושא גדול

איימן עודה: - - שזה נושא עקרוני

איימן עודה:  את צריכה לפנות לערכאות, לבית המשפט ולהביא משם החלטת בית משפט לקיים את זה אצלך כי זה הדבר הנכון

פנינה תמנו: נכון, אם לא, שיסגרו את הוועדה

עאידה תומא סלימאן: לא, למה שיסגרו?     

פנינה תמנו: זה מה שהם רוצים, לא הבנת? הם רוצים לסגור

פנינה תמנו:  אז אם לא הוועדה הזאת - - -     

עאידה תומא סלימאן: לא להרים ידיים בקלות, פנינה

עמית הלוי: תודה רבה

עמית הלוי:  היועצת המשפטית, בבקשה

שרון ניר: זה כזה פטרנליסטי, אני חושבת על זה עוד פעם, אני אומרת לכם, אני לא מאמינה שאנחנו - - -     

עאידה תומא סלימאן: שוביניסטי

שרון ניר: כזה פטרנליסטי שמי שידון בנושא הזה זה מישהו אחר מהוועדה הזו

עאידה תומא סלימאן: שוביניסטי, לא פטרנליסטי

עמית הלוי: בבקשה, היועצת המשפטית

עמית הלוי:  גם יועצת משפטית וגם אישה

עמית הלוי:  בבקשה

שגית אפיק: כמו שאמרת, גם יועצת משפטית וגם אישה

עמית הלוי: לא, בגלל שהיא העירה על זה

שגית אפיק: אני אתחיל בסיפור קצר, אם אפשר

שגית אפיק:  לפני 22 שנים עברתי ממשרד המשפטים לכנסת

שגית אפיק:  בריאיון שעשתה לי היועצת המשפטית לכנסת דאז דובר על כך שאני אהיה העוזרת שלה ויועצת משפטית לוועדה לקידום מעמד האישה

שגית אפיק:  יומיים לפני המעבר שלי ממשרד המשפטים לכאן התקשרו ואמרו לי שעשו שינוי ארגוני בלשכה המשפטית ואני אהיה עוזרת שלה בוועדת הכספים

שגית אפיק:  לקחתי את זה מאוד קשה ואפילו שקלתי להישאר במשרד המשפטים כתוצאה מהשינוי הזה, ואז דיברה איתי נסחית החוק במשרד המשפטים, אישה מאוד מבוגרת עם ניסיון חיים עשיר, והיא אמרה לי: אם את רוצה לעזור לנשים ועדת הכספים זה מקום לא רע להתחיל בו לצורך העניין

שגית אפיק:  אז מי יודע לאן הייתי מתגלגלת לו הייתי עוזרת בוועדה לקידום מעמד האישה

שגית אפיק:       עמדתה של היועצת המשפטית לוועדה מתואמת איתי ועל דעתי כמובן

שגית אפיק:  מדובר בהצעה שהסמכות המובהקת לה היא הוועדה לקידום מעמד האישה

שגית אפיק:  ואם אנחנו שואלים את עצמנו למה הוקמה הוועדה לקידום מעמד האישה כוועדה קבועה בכנסת אז אני חושבת שהתשובה לזה היא בדיוק הצעה מהסוג הזה שצריכה ל היות מטופלת בוועדה הזו שאלו הן סמכויותיה

שגית אפיק:       אמנם בכנסת הזו נבחרה הוועדה הזו להיות בראשותה של חברת כנסת מהאופוזיציה, זה לא הופך אותה לוועדה פחות מוכשרת כדי לקבל החלטות או מפחית מסמכויותיה בדיון ביחס להצעות חוק ולכן העמדה המשפטית התקנונית הנכונה מבחינת סמכויות היא חד משמעית שזו הוועדה המתאימה ביותר לדון בהצעת החוק הזאת

שגית אפיק:  אני חושבת שזו הצעת חוק שקשה לחשוב על ועדה אחרת שהיא מתאימה באופנים אחרים, ואפילו לא אם עושים את זה כוועדה משותפת

שגית אפיק:       שני משפטים על ועדות משותפות

שגית אפיק:  ראשית, יש אינפלציה בהקמתן של ועדות משותפות

שגית אפיק:  את העמדה הזו אני כבר הצגתי גם בוועדות קודמות, אני חושבת שזה לא נכון להוסיף ולהקים ועדות משותפות, זה דבר לא נכון עבור הכנסת, זה דבר שמייצר הגדלה של ועדות ומקשה על חברי הכנסת לנכוח בוועדות

שגית אפיק:  יש לנו גם ועדות משנה, גם הרבה ועדות קבועות וגם בכנסת הזו מראשית דרכה הוקמו מספיק ועדות כדי שכל אחת מהן תוכל לקיים את הדיונים בצורה הנכונה

שגית אפיק:  וגם ועדות מיוחדות, מתקנת אותי ארבל, נכון, יש מספיק ועדות ויש לנו כבר מספיק עומס וסמכויות

מירב בן ארי: זה גם מגיע למצב שהן מתכנסות במקביל

שגית אפיק: אמרו לי שאמרת שההרכב תואם איתי

עמית הלוי: כך כתבו לי

שגית אפיק: אז אני לא יודעת מי כתב לך, ההרכב לא תואם איתי

מירב בן ארי: גם לא איתנו

שגית אפיק: מה שכן, לנוכח גם העמדה שלי לגבי אי הקמה של ועדות משותפות מה שלי לפחות נאמר שמדובר בוועדה קיימת, שמוסיפים - - -     

פנינה תמנו: אבל אני לא בראשותה

פנינה תמנו:  מילא היו מציעים ועדה משותפת שאני בראשותה

שגית אפיק: אין ועדה כזאת, ועדה משותפת שאת בראשותה

עאידה תומא סלימאן: שגית, אפשר לשאול שאלה? הוועדה שאת מדברת שהיא כבר קיימת, עד כמה שאני מבינה היא לא הוקמה כוועדה שתמשיך לעבוד, היא ועדה שהוקמה לדון בהצעת חוק

שגית אפיק: היא ועדה שהוקמה לדון בהצעת חוק מסוימת

פנינה תמנו: גם שם הוא לא מכנס אותה, אני מתחננת אליו

עאידה תומא סלימאן: אבל את לא חוששת, כמוני, במקרה שיתחילו להעביר לה חוקים שהיא לאט לאט תהיה ועדה זוחלת לכיוון - - -      

שגית אפיק: אז אני אשיב לך בשני מישורים

שגית אפיק:  אחת, כן, אני כן חוששת

שגית אפיק:  אני לא חושבת שזה נכון שוועדה משותפת עכשיו תחליף ועדות קבועות לאורך זמן

שגית אפיק:  זה אחת

שגית אפיק:  שתיים, מצד שני, לנוכח העמדה שלי שדווקא יושב ראש ועדת הכנסת קיבל אותה, שאין מקום בהקמת ועדות משותפות נוספות, אז אם כבר נדרש הצורך הפוליטי להעביר הצעת חוק מסוימת לוועדה משותפת אני באופן אישי הייתי מעדיפה שכחריג חד פעמי זה יועבר לוועדה משותפת קיימת

פנינה תמנו: יש לי שאלה נוספת, האם אפשר להחליף בוועדה הזאת שקיימת את היו"ר? לא

פנינה תמנו:  אם היו באים - - -      

עמית הלוי: זה גם תשובתך לחבר הכנסת אלקין

זאב אלקין: לא, זה לא עונה

שגית אפיק: לא, זה לא תשובה על ההיוועצות

שגית אפיק:  אני אתייחס

זאב אלקין: אולי אני אחדד כי שגית לא הייתה פה כשהעליתי את זה

עמית הלוי: לא, השאלה ברורה

זאב אלקין: זה שקיימת כבר ועדה משותפת לחוק מסוים ונבחרו חברי ועדה רלוונטיים מכל ועדה זה היה עבור החוקים האלה, זה לא משליך כהוא זה לחוק אחר לגמרי, שונה מאוד

זאב אלקין:  בחוקים שהועברו שם לאותה ועדה משותפת היו סוגיות שקשורות באופן ישיר לוועדת חוקה ולכן זה גם היה נימוק

זאב אלקין:  היה שם התיישנות, היה גם חוק העונשין בחלק מהניסוחים של הצעות החוק, פה זה לא המקרה, ולכן לכאורה ההרכבים יכולים להשתנות לחלוטין

זאב אלקין:       אנחנו כבסיס בכלל סבורים ועדה משותפת, זו צריכה להיות הוועדה למעמד האישה, ואם כבר ועדה משותפת אז בראשות יושבת ראש הוועדה למעמד האישה כי זה הנושא המוביל

זאב אלקין:  אבל בלי שום קשר אי אפשר לראות בהתייעצות שהייתה לאותם חוקים אחרים לגמרי לקיום 110(ד) כיישום של 100(ד) כאן

עמית הלוי: השאלה ברורה

עמית הלוי:  את רוצה להתייחס לזה, היועצת המשפטית?      

עאידה תומא סלימאן: אפשר לשאול עוד שאלה כדי שהיא תענה ביחד? אני שמעתי, מאחר שצץ הצורך הפוליטי, אני מבינה את הצורך הפוליטי במקרה הזה הוא הצורך שהצעת החוק לא תלך לוועדה שהרוב בה אופוזיציוני או שהיושב ראש בה הוא מהאופוזיציה

עמית הלוי: מקבלת את הצורך הזה, ומה השאלה?      

עאידה תומא סלימאן: השאלה שלי היא האם אפשר להבין שהצורך הפוליטי הזה יכול לצוץ בהרבה דברים קדימה, זאת אומרת שזה מנטרל את הוועדות הקבועות, שאמורות להיות מחוקקות, מאפשרות לחוקק בעתיד והאם לא זו פגיעה במעמדן של ועדות סטטוטוריות של הכנסת?     

פנינה תמנו: אנחנו נעתור לבג"צ אם צריך וגם - - -     

עאידה תומא סלימאן: אנחנו למדנו מניסיוננו שתמיד מחפשים את הצד כאילו שנתפס חלש - - -     

עמית הלוי: השאלה ברורה

מירב בן ארי: מה אתה צריך לקחת את הדיון הזה עליך? תגיד ליו"ר הוועדה המכהן שיבוא עם שגית אפיק, יועמ"שית הכנסת, שיבוא לפה וייתן לנו תשובה

עמית הלוי: היה לך את כל זכות הדיבור

עמית הלוי:  שגית, את רוצה להתייחס לשאלה של ההיוועצות?      

שגית אפיק: אני אתייחס לשתי השאלות

שגית אפיק:  ראשית, לשאלתו של חבר הכנסת אלקין לגבי התייעצות עם שני יושבי ראש הוועדה

שגית אפיק:  אני אשאל גם את ארבל את השאלה הזאת, אני יודעת שזה מופיע בתקנון, השאלה אם זה נעשה כך לאורך עבודתה של ועדת הכנסת ביחס למשותפות אחרות

שגית אפיק:  את השאלה הזו אני לא יודעת

ארבל אסטרחן: ככל שידוע לי כן

ארבל אסטרחן:  אם את שואלת האם גם מאחורי - - -     

פנינה תמנו: לא דיברו איתי

עמית הלוי: אבל אנחנו דנים בזה ברצינות

עמית הלוי:  פנינה, למה לצעוק?      

פנינה תמנו: עמית, איזה ברצינות? כשאתם לוקחים אותי כמובן מאליו ולא מתקשרים אליי אתמול?      

שגית אפיק: לא, אני שאלתי שאלה עובדתית

שגית אפיק:  יש לנו לעתים סעיפים בתקנון שבחיי המעשה פחות עושים בהם שימוש, לכן שאלתי האם כעניין שבעובדה אתם מתייעצים

שגית אפיק:  במקרה הזה אתם לא יודעים אם זה קרה או לא

פנינה תמנו: זאב יודע, יש לו ניסיון פוליטי

שגית אפיק: נאמר שזה קרה, שנעשתה התייעצות

פנינה תמנו: אז אני כאן יושבת, לא נראה לי שאני חשודה כמישהי שלא דוברת אמת

שגית אפיק: רק נחדד את הסמכות

פנינה תמנו: לא הרימו אפילו טלפון אחד, לא דיברו איתי

פנינה תמנו:  ההתנשאות שלכם, אני לא מבינה את העניין הזה

פנינה תמנו:  נעים מאוד, חברת הכנסת פנינה תמנו שטה

שגית אפיק: לא, אומרת מנהלת הוועדה שלא

פנינה תמנו: כן, נבחרת ציבור בדיוק כמוכם

פנינה תמנו:  הייתם צריכים להרים טלפון

שגית אפיק: רק עוד שתי מילים בעניין הזה

שגית אפיק:  יש לשים לב, חבר הכנסת אלקין וחברת הכנסת פנינה תמנו שטה, מדובר בהתייעצות

זאב אלקין: ברור, אבל זה לא נעשה

שגית אפיק: בסדר, לא נעשה, אנחנו לא יודעים, זה דורש בירור

שגית אפיק:  נעשה, לא נעשה, אנחנו לא יודעים

עמית הלוי: נבדוק את זה

פנינה תמנו: כל מה שנאמר לנו אתמול זה שיש שהפסקה ולא נדון בסעיף, התפזרנו, ביקשתי שזה יהיה רק אצלי

פנינה תמנו:  כלום, לא דיברו איתי, לא שום דבר

שגית אפיק: תשובה קצרה לחברת הכנסת עאידה תומא סלימאן

שגית אפיק:  אני כן רואה חשש גדול בכך שמעבירים הצעת חוק או הצעות חוק מוועדה שהרכבה אופוזיציוני ו/או שיושבת ראשה היא חברת כנסת מהאופוזיציה

שגית אפיק:  אני חושבת שמעת שהוקמו הוועדות ונקבע הרכבן יש להתייחס אליהן פחות או יותר באופן שווה ולהעביר הצעות חוק גם לסמכויותיהן של הוועדות האופוזיציוניות

שגית אפיק:  יחד עם זאת אני חייבת לומר שניסיון המעשה הוא לא תמיד כך, הוועדה הזו היא גם ועדה פוליטית, לא אחת היא מעבירה הצעות חוק לוועדות כראות עיניה וכתוצאה מצרכים פוליטיים

שגית אפיק:       ההחלשה של ועדות אופוזיציונית התחילה, לצערי, בכנסת ה-24, כשנקבעו מספר ועדות שהן גם עם הרכב אופוזיציוני מובהק באופן כזה שמקשה על הקואליציה בסופו של דבר להעביר אליהן הצעות חוק

שגית אפיק:  לצערי המגמה הזו המשיכה בכנסת הזו והוועדה לקידום מעמד האישה היא אחת הדוגמאות לכך

שגית אפיק:  ככל שזה תלוי בי, מבחינתי אני כן אומרת, אם אני אראה שהדבר הזה ייעשה לאורך זמן וכעניין שבשגרה אני בהחלט אומרת כבר עכשיו שאני אראה בזה פגיעה בוועדות האלה שהיא לא מתאימה

עאידה תומא סלימאן: הפגיעה כבר התחילה

עמית הלוי:  מאה אחוז

עמית הלוי:  רק אמרה כאן היועצת המשפטית, גם בהתייחסות לשאלות שאני העליתי בהתחלה, גם לגבי חוקיות העניין, ואף הוסיפה שניסיון המעשה ככל הנראה, אם התכוונת לכנסת הקודמת, זו לא פעם ראשונה

שגית אפיק: גם בכנסת הקודמת וגם - - -     

מירב בן ארי: אבל זה לא חוכמה, את יודעת, כי בכנסת ה-20 עאידה הייתה יו"ר הוועדה והעברנו אליה חוקים

עמית הלוי: לא, בכנסת ה-24

פנינה תמנו: היא אמרה שהיא רואה את זה כפגיעה מתמשכת ככל שימשיכו לפגוע בוועדה

מירב בן ארי: ב-24 מי היה בכלל יו"ר הוועדה? עאידה, את היית יו"ר הוועדה ב-24?      

פנינה תמנו: תודה ליועצת המשפטית לכנסת ותודה לארבל

עמית הלוי: אנחנו נבדוק את זה, אבל מנהלת הוועדה בדקה וטענה שהייתה התייעצות

זאב אלקין: לא, שאמרו לה

זאב אלקין:  גם אני יכול להגיד שהתייעצו - - -     

עמית הלוי: אבל אנחנו לא בבית משפט

זאב אלקין: אבל יש פה יושבת ראש ועדה, היא אומרת ש - - -     

עמית הלוי: אני מאוד מכבד את מה שהיא אומרת, אני שומע גם את נועה

פנינה תמנו: מה, אתה מאשים אותי באי אמירת אמת?      

עמית הלוי: אני לא מאשים בכלום

פנינה תמנו: לא מתאים לך

עמית הלוי: גם לא האשמתי אותה באי אמירת אמת

פנינה תמנו: אבל אם אני אומרת שלא דיברו איתי אז לא דיברו איתי

ינון אזולאי: עמית, אם אתה מאשים אותה באי אמירת אמת תגיש נגדה תלונה לוועדת האתיקה

מירב בן ארי: למה אתה צריך להתבזות באירוע הזה?      

עמית הלוי: טל הוכמן משדולת הנשים, בבקשה

זאב אלקין: לא, אבל חכה, לפני שאתה ממשיך את הדיון

מירב בן ארי: לפני הדיון המהותי האם יכול לקרות דבר כזה בפרוצדורה?      

זאב אלקין: אני דורש לעצור את הדיון

עמית הלוי: בסדר, שמעתי את דרישתך, אבל היו פה אנשים, חיכו בסבלנות

עמית הלוי:  בבקשה, טל

שגית אפיק: אנחנו מבינים שלא נעשתה התייעצות

זאב אלקין: צריך לעצור את הדיון

עמית הלוי: שמעתי את השאלה של חבר הכנסת אלקין בהתחלה, קיבלנו התייחסות שלך לעניין, כמו שאמרת, יש לפעמים דברים שקבועים בתקנון ובכל זאת בנוהל - - -     

שגית אפיק: אבל שאלתי האם בנוהל זה קיים, ענו לי זה קיים בנוהל ולכן צריך לקיים את הנוהל

עמית הלוי: רגע

עמית הלוי:  שמעתי את השאלה - - -     

מירב בן ארי: גם נמאס לי מהוועדות המשותפות האלה, אני לא מצליחה להגיע לכלום, תוקעים אותי באלף ועדות משותפות

עמית הלוי: שמעתי את השאלה, נאמר לי שהייתה התייעצות, פנינה אומרת שלא הייתה התייעצות

עמית הלוי:  מותר לי גם לעשות טלפון ולבדוק, לשמוע? אני ממלא מקום כאן, אני לא מנהל את הוועדה הזאת

פנינה תמנו: מותר לך לבדוק מה? מה אתה רוצה לבדוק? אתה רוצה לבדוק אם אני משקרת?      

עאידה תומא סלימאן: הוא רוצה לבדוק אם דיברת אמת

עמית הלוי: אבל אנשים חיכו

זאב אלקין: על מה הם ידברו?      

פנינה תמנו: אני באמת מתביישת שאתה אומר את זה

עמית הלוי: פנינה, ככה את אומרת על נועה? זה מה שאת רוצה לומר? אחרי שאמרת על ארבל?      

פנינה תמנו: עמית, היא לא אמרה שהיא יודעת

עמית הלוי: אבל היא אמרה שהייתה התייעצות

זאב אלקין: אבל היא אמרה שאמרו לה

עמית הלוי: אז זה נכון לבדוק, פנינה? זה לא נכון לבדוק, זאב?      

עאידה תומא סלימאן: לבדוק אם היא מדברת אמת?      

פנינה תמנו: בחיים לא קרה לי דבר כזה

פנינה תמנו:  אני מקווה שאמא שלי לא צופה בזה

פנינה תמנו:  עמית, אמא שלי לא תסלח לך, היא תבוא עד אליך הביתה, על כל החינוך שהיא נתנה

זאב אלקין: אני רק רוצה להעיר, שיהיה ברור, היות שהעסק הזה לא נעשה, אחרי שהוא ייעשה יכול להיות שאנשים ישנו את עמדתם לכן הדיון ממילא יצטרך להתקיים שוב ולכן חבל שהם ידברו כרגע

מירב בן ארי: נכון, זה מיותר

מירב בן ארי:  אנחנו בפרוצדורה עדיין

זאב אלקין: הדיון עוד לא רלוונטי

פנינה תמנו: נכון

זאב אלקין: יכול להיות גם שכתוצאה מההתייעצות גם תתחשבו ותשנו עמדה, קורה לפעמים

עמית הלוי: בבקשה, טל

טל הוכמן: אדוני יושב הראש, אתם מתנהגים כאילו מדובר פה באיזה שהוא דיון פרוצדורלי, אני לא יודעת כמה מכם קראו את הצעת החוק, אני ישבתי וקראתי כל פסיק בהצעת החוק ואני רוצה להגיד שהצעת החוק הזאת, זה מהותי הנושא של איפה היא תידון משום שהצעת החוק משמעותה פגיעה משמעותית בזכויות נשים וזה שינוי שהוא לא מנהלי או פרוצדורלי, זה שינוי שהוא מהותי

עמית הלוי: אבל למה אם היא תידון בוועדה משותפת זה יפגע?      

טל הוכמן: אז אני אסביר

טל הוכמן:  הוועדה לקידום מעמד האישה בכנסת זו ועדה סטטוטורית שאליה צריכים להגיע הנושאים האלה, אין ועדה שיש לה סמכות יותר גבוהה לדון בנושאים האלה ויותר מקצועיות

טל הוכמן:  זו המומחיות של הוועדה הזאת

טל הוכמן:  כפי שצוין, גם יש פה מנהלת ועדה שעושה את זה 19 שנה, זו ועדה סטטוטורית שפועלת עשרות שנים

טל הוכמן:  אני רוצה להניח שכולכם מסכימים עם זה שלוועדת חוקה אין יותר ניסיון או מומחיות בנושא זכויות נשים

טל הוכמן:       אם תתקיים פה החלטה של ועדת הכנסת להעביר את הדיון של הצעת החוק הזאת לוועדה אחרת זו אמירה של מה הוועדה וחברי הכנסת שיושבים בה חושבים על זכויות נשים ואת החשיבות שלהם בכנסת

עמית הלוי: תודה

עמית הלוי:  יעל יחיאלי, מיזם 50-50

יעל יחיאלי: תודה על הדברים

יעל יחיאלי:  אני רוצה להמשיך, הוועדה לקידום מעמד האישה הוא בית בשביל ארגונים בעד שוויון כבר הרבה מאוד שנים

יעל יחיאלי:  כל נושא שאנחנו רוצות להביא לשם נדון שם

יעל יחיאלי:  הרשות לקידום מעמד האישה 25 שנה זה בית לזכויות נשים ולשוויון, אנחנו דואגות לבנות שלכם לא פחות מאשר לבנות שלנו

יעל יחיאלי:  לי יש בנים, אני יכולה לנוח

יעל יחיאלי:       מדובר כאן בדיון מקצועי ובחוק מקצועי ובחוק שהולך לקחת אותנו אחורה

יעל יחיאלי:  בחצי השנה האחרונה, כמו שאמרה חברת הכנסת מרב מיכאלי, זכויות נשים במתקפה

יעל יחיאלי:  המעבר של החוק הזה לדיון שהוא לא בוועדה לקידום מעמד האישה הוא המשך של המתקפה הזאת

עמית הלוי: אבל למה אם הדיון יהיה בוועדה המשותפת בנוכחות פנינה?      

פנינה תמנו: נוכחות? תודה רבה לך

פנינה תמנו:  תודה על זה שאני קיימת, תודה על זה שאני חברת הכנסת

עאידה תומא סלימאן: יש פגיעה בסמכות של הוועדה

פנינה תמנו: ועדה משותפת זה החרטא הכי גדולה

פנינה תמנו:  חרטא, אני לא מוכנה לשום ועדה משותפת

עאידה תומא סלימאן: פנינה, יכול להיות שגם לא יזרקו אותך מהדיונים שם

עאידה תומא סלימאן:  אם תהיי ילדה טובה

יעל יחיאלי: המאבק שלנו פה הוא על המקצועיות

עמית הלוי: תודה

עמית הלוי:  חברת הכנסת רייטן, את רוצה להתייחס?      

אפרת רייטן: כן, אני רוצה לומר בצורה שלא יכולה להשתמע לשתי פנים, זה ברור לחלוטין שזה הולך לפגוע פה באינטרס הציבורי, זה הולך לפגוע בנשים

עמית הלוי: מה, אם גלעד קריב ישתתף בדיון זה יפגע בתוכן?      

אפרת רייטן: אני מבקשת רגע לתת לי להסביר את מה שאני אומרת ואחר כך אם משהו לא יהיה ברור אני אשמח לענות

עמית הלוי: בבקשה

אפרת רייטן: קודם כל העניין הזה של להקים פה עכשיו ועדות משותפות שפשוט הפך להיות כאן כמו איזה וירוס, יש כל כך הרבה ועדות משותפות בכנסת הזאת, ברור לחלוטין שהכול זה ניסיון של הונאה ציבורית, ככה אנחנו שולטים

אפרת רייטן:  מעמד האישה, ועדה של האופוזיציה, שנים על גבי שנים היו לנו כאן יושבות ראש מדהימות וגם יושבי ראש מדהימים שהיו כולם מכוונים לאינטרס אחד, איך אנחנו עובדים למען הנשים, למען שוויון מגדרי, ברגישות, ביעילות

אפרת רייטן:       לבוא ולעשות עכשיו איזה הונאה כזאת, כשכולם יודעים שזה קשקוש ושום דבר, רואים את זה

אפרת רייטן:  חבל שהציבור כל כך עסוק עכשיו במלחמה על הבית שגם אין לו זמן ויכולות אפילו לראות את כל הדברים האיומים האלה

אפרת רייטן:  זה לא פחות נורא הדבר הזה מהדברים האחרים שאתם עושים

אפרת רייטן:  הוועדה המשותפת הזו, שגם קמה הרי ועדה משותפת יחד עם פנינה - - -     

עמית הלוי: זה אותה אחת

אפרת רייטן: לא, זה לא אותה אחת, בגלל ששם היא יושבת ראש

פנינה תמנו: לא אהיה עלה תאנה בוועדה משותפת שאני לא עומדת בראשה

פנינה תמנו:  מה גם שאני לא רוצה ועדה משותפת, זה צריך להיות בוועדה לקידום מעמד האישה, ועדה סטטוטורית בכנסת ישראל

שגית אפיק: רק שנבהיר את העובדות

שגית אפיק:  יש שתי ועדות משותפות קיימות, אחת בראשות חוקה עם מעמד האישה, השנייה בראשות ביטחון לאומי עם מעמד האישה

שגית אפיק:  באף אחת מהוועדות המשותפות הקיימות הוועדה לקידום מעמד האישה היא לא בראשות הוועדה

פנינה תמנו: מה אני אומרת לך? הוועדות המשותפות זה חרטא, סליחה

פנינה תמנו:  הם לא חייבים להתייעץ איתי בכינוס

שגית אפיק: אחת בראשות חוקה והשנייה בראשות ביטחון לאומי

שגית אפיק:  אני כן אומר שבבחירה בין שתי הוועדות האלה ודאי שהמשותפת שבראשות חוקה, אם צריך בסוף להעביר למשותפת ויש צורך פוליטי כזה או אחר, אז היא יותר מתאימה מהוועדה לביטחון לאומי

פנינה תמנו: אז אני רק אומר שדווקא מי שבינתיים מגלה פרודוקטיביות זה פוגל ולא רוטמן שמעכב לנו את החוק על ההתיישנות בעבירות מין של רייטן ושל רביבו ושל עוד

אפרת רייטן: נכון

פנינה תמנו: הוא לא מוכן לכנס אותה, משמע, פתאום הבנתי, אין לי שום כוח כיושבת ראש

פנינה תמנו:  סתם עלה תאנה

אפרת רייטן: אין לך שום דבר, את סתם

אפרת רייטן:  משתמשים בך

פנינה תמנו: עלה תאנה

פנינה תמנו:  אז אנחנו לא ניתן בחוק כל כך משמעותי לפגיעה בנשים

פנינה תמנו:  אנחנו בשום פנים ואופן לא ניתן מישהו אחר שיהיה יושב ראש הוועדה

אפרת רייטן: מנסים להשתיק אותך, פנינה

אפרת רייטן:  נותנים לך כאילו איזה טייטל שתהיי מרוצה, אבל תכלס אין לך שום כוח ושום סמכות

אפרת רייטן:  הם משתמשים בך לצרכים שלהם

פנינה תמנו: בדיוק, זה מה שאני אומרת

פנינה תמנו:  זה אנחנו הבנו פעם אחת ופעמיים, אבל בפעם השלישית כבר לא יקרה, ובטח לא בחוק כזה

אפרת רייטן: לא יקרה

פנינה תמנו: וחבר הכנסת אלקין אמר שבכלל כל ההתדיינות הזאת היא בניגוד לתקנון כי הם לא התייעצו איתי והביאו הצעה לוועדה משותפת

פנינה תמנו:  נמצא פה גם חבר הכנסת טיבי, שיש לך הרבה ניסיון, בלי להתייעץ איתי הביאו שמות, הנחיתו פה שמות עם ועדה בלי שאני קבעתי מי החברים בוועדה

עמית הלוי: חברת הכנסת פנינה תמנו שטה, את רוצה להעיר על ההרכב?     

פנינה תמנו: אני לא רוצה להעיר על כלום, אני אעיר לך ואומר, אף אחד לא ייקח לי את זכות הדיבור וההיוועצות

פנינה תמנו:  חבר הכנסת עמית - - -     

אפרת רייטן: רגע, פנינה, פנינה

פנינה תמנו: אני נותנת לך, שנייה, על השאלה הזאת

פנינה תמנו:  אני אגיד לך משהו, מעולם לא סתמו לי את הפה, מעולם לא לקחו לי את הזכויות שלי וההיוועצות, גם לפני שהייתי בכנסת

פנינה תמנו:  אז נראה לך שאני אתחיל לתת לכם לקחת לי את הזכויות? נראה לי שהתבלבלתם

אפרת רייטן: אני רק אסיים ואומר, אני רציתי לתת פה בדיוק את הדוגמה שמעידה מה שנקרא, היא לא צריכה להסביר, כשהוקמה ועדה משותפת כזו של החוקה ושל מעמד האישה באחד החוקים ההיסטוריים והחשובים של מדינת ישראל, בכל מה שקשור לנשים, אבל לא רק, התיישנות, ביטול ההתיישנות בעבירות מין

שרון ניר: זה שונה מההצעה הנוכחית

אפרת רייטן: ברור שזה שונה, זו נקודה ספציפית

אפרת רייטן:  והעניין הוא שגם במקרה כזה שזה חוק ספציפי ולא מדובר פה על הרשות וכו' וכו', זה תקוע

אפרת רייטן:  זה תקוע, כי זה ועדה משותפת, זה בסמכותו ובראשותו של שמחה רוטמן ואין לו זמן לטפל בזה

אפרת רייטן:  ולכן זה פוגע אנושות באינטרס הציבורי

פנינה תמנו: גם אם היה זמן אני לא הייתי מעוניינת שהוא ייגע בפסיק מהחוק הזה

עמית הלוי: אני רק רוצה להעיר, קודם כל ההתייעצות המתחייבת, חבר הכנסת אלקין, היא לא מתחייבת לגבי התוכן ויושב ראש הוועדה כאן אמר - - -      

זאב אלקין: מה זה התוכן?      

עמית הלוי: לא לגבי החברים

עמית הלוי:  ההתייעצות היא התייעצות כללית

עמית הלוי:  אני מקריא לך את התקנון רק לטובת הפרוטוקול, כתוב: בקביעת ההרכב, תתחשב ועדת הכנסת ככל האפשר בהרכב הסיעתי של הכנסת ובגודל הסיעות ותתייעץ עם יושבי ראש הוועדות שחבריהן יהיו חברים בוועדה המשותפת

עמית הלוי:  זה לא אומר שצריך להתייעץ על אדם כזה או אחר

פנינה תמנו: הוא לא התייעץ איתי

עמית הלוי: אומר אופיר כץ ש - - -     

פנינה תמנו: הוא לא התייעץ איתי

פנינה תמנו:  אני אמרתי שאני לא מוכנה לחוק הזה, הוא לא התייעץ איתי

עמית הלוי: אני ממלא מקום כאן, אני מבקש לתת לי להשלים את הדברים, פנינה

עמית הלוי:  הוא אומר שהוא התייעץ איתך על איך יהיה הרכב הוועדה, אם זה יהיה עם ועדת חוקה או עם הוועדה של צביקה פוגל

פנינה תמנו: ממש לא

עמית הלוי: אני ממלא מקום כאן, אני דובר

עמית הלוי:  לצורך העניין אני דובר

פנינה תמנו: אז אני לא מוכנה לנהל את זה, זה משחק לא הוגן

עמית הלוי: אבל לפנים משורת הדין - - -      

פנינה תמנו: לא, הוא לא התייעץ איתי

פנינה תמנו:  הוא רוצה, שידבר איתי

פנינה תמנו:  חבל, עמית, אתה מבזה את עצמך

פנינה תמנו:  אני גם לא מעוניינת להגיד לבן אדם, להוציא אותו שקרן מול המצלמות

עמית הלוי: אני מכבד את דברייך ולכן נצא להפסקה, נודיע מתי הוועדה תתכנס

עמית הלוי:  בהפסקה הזאת חבר הכנסת כץ יתייעץ איתך על הרכב הוועדה ואת תאמרי את דעתך כמובן ואני מקווה שתגיעו להסכמה

פנינה תמנו: אני לא מעוניינת שהוא יתייעץ איתי על הרכב הוועדה כי אני לא מעוניינת בוועדה המשותפת בראשותו של רוטמן

עמית הלוי: בסדר גמור

עמית הלוי:  אז אני מבקש התייעצות סיעתית ואנחנו נצא להתייעצות סיעתית

מירב בן ארי: לא, לא התייעצות סיעתית של חמש דקות

עמית הלוי: שלי

מירב בן ארי: לך להתייעצות של הוועדה

זאב אלקין: זה דיון ללא מוצא, אי אפשר

זאב אלקין:  התייעצות סיעתית אפשר לפני הצבעה

עמית הלוי: אם את רוצה, כל השאלות נידונו, אני מודיע על התייעצות סיעתית

זאב אלקין: אנחנו צריכים לדעת תשובה על העניין הזה

עמית הלוי: התשובה היא ברורה

זאב אלקין: זה דיון ללא מוצא, אי אפשר

עמית הלוי: שגית אמרה לי - - -     

זאב אלקין: אי אפשר לעשות התייעצות סיעתית

פנינה תמנו: זו שערורייה איך שהם התנהלו

פנינה תמנו:  הנשים פה בבית הזה הן לא בובות שלכם, אנחנו לא בובות

זאב אלקין: תכריז על הפסקה, בבקשה, אתה יושב ראש

זאב אלקין:  אתה לא צריך התייעצות סיעתית

זאב אלקין:  התייעצות סיעתית זה כלי לפני הצבעה

עמית הלוי: אוקיי, הפסקה של עשר דקות, במהלכה, פנינה, תהיי זמינה, יתייעצו איתך ואחרי ההתייעצות - - -     

פנינה תמנו: באמת? תחפשו אותי גם

פנינה תמנו:  עכשיו אני אומרת לך אמיתי, אנחנו לא בובות שלכם

פנינה תמנו:  אני אישה, אישה חזקה, עומדת פה ואומרת לך, לא רק שנעמוד כחומה בצורה על הזכויות של נשים, אני עומדת כאן גאה ואני אומרת לכם, אני לא פיון שלכם, אתם לא תפרו את הזכויות שלי ואז תגידו לי תהיי זמינה

פנינה תמנו:  אני לא יודעת עם מי אתם חושבים שיש לכם עסק, בושה וחרפה

פנינה תמנו:  זאב, אני לא אתן לאף גבר לחשוב שיש לו יותר זכויות, בטח לא בבית הזה

זאב אלקין: מותר לנו לבקש התייעצות סיעתית והמשך דיון

פנינה תמנו: חברי הכנסת מנהלי העולם

עמית הלוי: מצוין, יכול להיות שתבקשו התייעצות

עמית הלוי:  הישיבה תתחדש ב-14:40

עמית הלוי: צוהריים טובים, אני מחדש את ישיבת ועדת הכנסת ומעדכן את חברי הוועדה שבהפסקה קיימנו היוועצות עם חברת הכנסת פנינה תמנו שטה, גם יושב ראש ועדת הכנסת וגם אני, בניסיון גם להגיע להסכמות

עמית הלוי:  להסכמות לא הגענו, אבל היוועצות הייתה ולכן אנחנו נעבור - - -     

פנינה תמנו: לא, לא, זכותנו להגיד, עמית

פנינה תמנו:  לא, אתה לא תשלול את זכות הדיבור

זאב אלקין: ביקשנו התייעצות סיעתית, אבל קודם שנבין את התוצאות של ההתייעצות שהייתה

זאב אלקין:  תרשמו, שלא יגידו שלא ביקשנו, אבל עוד לפני זה, מה הייתה התוצאה של ההתייעצות

עמית הלוי: התייעצות סיעתית, בסדר גמור

זאב אלקין: עוד לא, אני רוצה להבין מה הייתה התוצאה של ההתייעצות

עמית הלוי: הייתה התייעצות ומעבר להיוועצות על ההרכב עצמו עלו גם עוד - - -     

פנינה תמנו: לא על ההרכב עצמו, לא הייתה היוועצות על ההרכב עצמו, אני מבקשת לדייק

עמית הלוי: התייעצות על ההרכב

עמית הלוי:  על מה דיברנו?     

פנינה תמנו: לא היה על שום הרכב, ההיוועצות הייתה על הוועדה המשותפת ואני לא הסכמתי

עמית הלוי: על הרכב הוועדה המשותפת

פנינה תמנו: לא, ההצעה שעומדת בעינה

פנינה תמנו:  אחת, הוויכוח התחלק להאם הייתה היוועצות אתמול או לא

פנינה תמנו:  הבהרתי שיירשם לפרוטוקול שלא הייתה, אדוני היושב ראש, שום היוועצות

פנינה תמנו:  נכון, עכשיו דיברנו, אני והיושב ראש הקבוע של ועדת הכנסת, הוא אמר שהוא מבחינתו לא חייב את ההסכמה שלי, הוא הולך לנו על הראש

עמית הלוי: את ההסכמה הוא אכן לא חייב

פנינה תמנו: אין שום הסכמה

פנינה תמנו:  הוא רוצה ועדה משותפת שבה אנחנו עלה תאנה, כאשר אנחנו מבינים שאני לא היושבת ראש, אפילו זה לא הוצע

פנינה תמנו:  הם רוצים את הוועדה המשותפת עם חבר הכנסת רוטמן שהוא יושב ראש ועדת חוקה שלא מכנס את החוק לביטול התיישנות בעבירות מין של קטינים שאני צריכה, כמו מקוששת ומקבצת נדבות, לרוץ אחריו, אז בוודאי שלא נראה לי שאני איזה תלמידה שלא מבינה דבר, בוודאי שאני לא מוכנה להיות עלה תאנה בוועדה כזאת

פנינה תמנו:  אני מבקשת שלא תהיה ועדה משותפת ושום דבר, אלא שזה יעבור לוועדה לקידום מעמד האישה בראשותי, כמי שהוכיחה הוגנות ויודעת לשמוע ולכבד גם את חברי הקואליציה

עמית הלוי: עמדתך נשמעה

עמית הלוי:  תודה רבה

עמית הלוי:  אנחנו - - -      

זאב אלקין: שנייה, אני אסביר מה אני רוצה לשאול

עמית הלוי: הייתה היוועצות, כמו שאמרתי, ומאחר שהייתה היוועצות אנחנו יוצאים להתייעצות סיעתית

זאב אלקין: רגע, אני רוצה להגיד לפני ההתייעצות הסיעתית

זאב אלקין:  התייעצות סיעתית זה לפני הצבעה

עמית הלוי: אמרתי, אני עובר להצבעה

עמית הלוי:  מעבר להיוועצות הצענו לחברת הכנסת פנינה תמנו שטה עוד הצעות, גם על דעת היועצת המשפטית

עאידה תומא סלימאן: כמו מה? אפשר לשמוע? אולי היא פספסה הצעה טובה? נשכנע אותה

עמית הלוי: אני לא רוצה לדבר בשמה

עמית הלוי:  הצענו, הייתה היוועצות

פנינה תמנו: למה? תגיד לה מה הצעתם

עמית הלוי: זה לא משנה

עמית הלוי:  הייתה היוועצות, בשורה התחתונה התוצאה הייתה שחברת הכנסת פנינה אמרה את דעתה שהיא התנגדה

עמית הלוי:  לגיטימי אגב, אני לא נכנס ל - - -     

עאידה תומא סלימאן: למה את כל כך סרבנית, פנינה?      

פנינה תמנו: אנחנו לא ניתן לפגוע במעמד האישה

זאב אלקין: אני רוצה להגיד משהו

זאב אלקין:  בדרך כלל מקימים ועדה משותפת כשבאמת יש הסכמה בין שני ראשי ועדות

עמית הלוי: לא הסכמה

זאב אלקין: במידה שאין הסכמה קחו את זה לוועדת חוקה, תעשו - - -     

עמית הלוי: בסדר, אנחנו עוברים להצבעה

זאב אלקין: אתם לא יכולים לעכשיו לכפות - - -     

ינון אזולאי: אני רק רוצה להגיד משהו קטן

עמית הלוי: אתה רוצה התייעצות סיעתית או לא, חבר הכנסת אלקין

מירב בן ארי: ברור שאנחנו רוצים התייעצות

זאב אלקין: כשיסתיים הדיון - - -     

ינון אזולאי: לפני זה, רק משהו קטן

ינון אזולאי:  יצאנו מפה ועכשיו אתה חוזר ואמרת שהייתה היוועצות, באמת על כבודה של מנהלת הוועדה אני רוצה למחות

ינון אזולאי:  שלא יחשבו שלא הייתה מקודם, כי היא אמרה דבר אמת ואין בכלל אפילו חשש שמנהלת הוועדה תגיד משהו שהוא לא ישר או טיפה עקום

ינון אזולאי:  מנהלת הוועדה לא באירוע בכלל, היא בסך הכול עשתה מה ששאלו אותה, ענתה מה שהיא ענתה

ינון אזולאי:  היא דוברת אמת, היא דיברה אמת

עמית הלוי: גם בזמן אמת אמרתי ואכן התברר - - -     

פנינה תמנו: אבל לא אמרנו לרגע שנועה אמרה משהו שהיא שיקרה

עמית הלוי: זה היה נשמע ככה

פנינה תמנו: לא

פנינה תמנו:  נועה, הבנת שאני אמרתי שאת משקרת? כשהיא אמרה לא התייעצתי איתה

ינון אזולאי: פנינה, לא אמרתי שהיא משקרת, אמרתי שחוזרים ואומרים שהייתה היוועצות זה כאילו שמקודם לא היה

ינון אזולאי:  אז קודם כל היה

פנינה תמנו: לא הייתה היוועצות

ינון אזולאי: זה מה שאמרו לה

פנינה תמנו: אה, אמרו לה? זה משהו אחר

ינון אזולאי: זה מה שאמרו לה והיא אמרה את הדברים שנאמרו לה

פנינה תמנו: זה אני מקבלת

פנינה תמנו:  היא אמרה שאמרו לה

ינון אזולאי: לכן אני אומר, כבודה של מנהלת הוועדה, אישה ישרה, אנחנו יודעים את זה, אנחנו מכבדים אותה, בשביל להוציא כל ספק מהעניין

פנינה תמנו: אנחנו יודעים את זה

עמית הלוי: תודה

עמית הלוי:  אנחנו יוצאים להתייעצות סיעתית חמש דקות ואחריה נחזור להצבעה, תודה

עמית הלוי:  בשעה 15:03

קארין אלהרר: אפשר לקבל תשובה מהיועצת המשפטית?      

זאב אלקין: לא היה תקדים כנראה להקמה של ועדה משותפת כשאחד משני ראשי הוועדות לא מעוניין

זאב אלקין:  אתם רוצים? קחו את זה לחוקה

עמית הלוי: הצעתך נשמעה

עמית הלוי:  אנחנו עושים הצבעה על הצעת הוועדה

זאב אלקין: שאל את הייעוץ

עמית הלוי: שאלנו אותה קודם, היא אמרה, זה לא בסמכות - - - פנינה שמעה את התשובה

עמית הלוי:  אני עובר להצבעה על הצעת החוק

פנינה תמנו: אתה לא עובר להצבעה

עמית הלוי: מוצע להעביר לוועדה משותפת

פנינה תמנו: תשובה לפרוטוקול

אברהם בצלאל: אבל מוצה הדיון

אברהם בצלאל:  לקחו חמש דקות

פנינה תמנו: לא היה תקדים כזה

פנינה תמנו:  הבנתי שאתם רוצים בכלל להעביר לרווחה

פנינה תמנו:  תעבירו לרווחה, לא רוצה משותפת

אברהם בצלאל: עשו התייעצות סיעתית, מוצה הדיון, אז מה - - -     

עמית הלוי: זאב רוצה לפרוטוקול, בבקשה

שגית אפיק: באמת בדרך כלל ועדה משותפת היא פרי הסכמה של שתי ועדות שלא הצליחו להגיע להסכמה שההצעה תעבור לוועדה קבועה או לוועדה אחרת

שגית אפיק:  זה באמת מה שמקובל ומה שקורה פה בדרך כלל

שגית אפיק:  מצב של הקמת ועדה משותפת שבה אחת מהוועדות לא מעוניינת להיות שותפה לוועדה הזו, זה אומר שיושבת ראש הוועדה לא מעוניינת להיות בעצם שותפה לוועדה

עמית הלוי: חלק מהחברות רוצות, קטי רוצה אולי

פנינה תמנו: מי היושבת ראש? תודה רבה שאתה מוריד אותי בסמכויותיי

עמית הלוי: לא מוריד אותך בסנטימטר

קארין אלהרר: לא הבנתי, אבל כל הסיטואציה הזאת לא נורמלית

שגית אפיק: לפי התקנון כשמקימים ועדה משותפת, ופה אני רוצה רק להזכיר, זה לא הקמה של ועדה משותפת, אלא זאת העברה של הצעת חוק לוועדה משותפת קיימת שנבעה בין היתר כתוצאה מזה שאנחנו הנחינו שלא להקים יותר ועדות משותפות ולהגדיל את מספר הוועדות הקיימות בכנסת

שגית אפיק:  במצב הזה בהתאם לתקנון נדרשת התייעצות

שגית אפיק:  התייעצות שנעשית על ידי יושב ראש ועדת הכנסת היא התייעצות שצריכה להיעשות בנפש פתוחה וחפצה, לשמוע את עמדת יושבת ראש הוועדה האחרת ובסופו של דבר ההחלטה היא של ועדת הכנסת

שגית אפיק:  ועדת הכנסת היא סוג של ועדה מסדרת לצורך העניין

שגית אפיק:       יושבת הראש, חברת הכנסת פנינה תמנו שטה, אם את לא מעוניינת להיות חלק מהוועדה הזאת אפשר - - -     

פנינה תמנו: לא, הוועדה לא, ואני גם הבנתי עכשיו, עדכנו אותי, אמרו לי, שהיה רצון של הקואליציה בכלל שזה יהיה בוועדת הרווחה

פנינה תמנו:  אז אני אינני מעוניינת להסכים שוועדה שאני עומדת בראשותה תהיה חלק מוועדה משותפת כזאת, שאין לנו אמירה

פנינה תמנו:  אני אומרת לך, הבנתי שרציתם להעביר את זה לוועדה אחרת, תעבירו לוועדה אחרת

עמית הלוי: לא שמענו את זה

עמית הלוי:  מאה אחוז, תודה

פנינה תמנו: זה לא בדנ"א שלי להיות עלה תאנה

עמית הלוי: תודה רבה

עמית הלוי:  אנחנו מצביעים על ההצעה

שגית אפיק: בסופו של דבר ההחלטה היא של ועדת הכנסת

פנינה תמנו: אבל מה ההתעקשות, עמית, להעביר את זה לוועדה משותפת כשאני אומרת לך שאני לא רוצה?      

עמית הלוי: לי אין שום התעקשות

פנינה תמנו: קחו את זה לאיפה שאתם רוצים

פנינה תמנו:  רוצים לחרב, להרוס? רוצים לסגור את הוועדה לקידום מעמד האישה? תעשו את זה באופן ישר

עמית הלוי: לי אין שום התעקשות, אני חושב שראוי שאתם תהיו חלק מהוועדה הזאת

עמית הלוי:  דווקא בגלל הדברים שאמרת חשוב שתהיו חלק מהוועדה הזאת

עמית הלוי:  אם את לא מעוניינת להשתתף את תמיד תוכלי להיות משתתף, אני מקווה שתשתתפי, מהיכרותי איתך

קארין אלהרר: חבר הכנסת עמית הלוי

עמית הלוי: לא, סליחה, אנחנו עוברים להצבעה על העברת הצעת החוק לקידום הנשים בישראל - -     

קארין אלהרר: רגע אחד

שרון ניר: היא רוצה להתייחס, היא לא התייחסה

עמית הלוי: - - לוועדה משותפת של ועדת חוקה ושל הוועדה לקידום מעמד האישה

קארין אלהרר: חבר הכנסת עמית הלוי, אתה לא תיתן לי להוציא משפט?      

עמית הלוי: אחרי ההצבעה אני אתן לך, אבל אנחנו באמצע הצבעה

משה סעדה: תן לה אחרי ההצבעה

עמית הלוי: אחרי ההצבעה תאמרי יותר ממשפט אחד

קארין אלהרר: אולי זה ישכנע אותך, תן לי רגע

עמית הלוי: אנחנו אחרי דיון ממצה

עמית הלוי:  את יודעת שאת ראשונה פה מבחינתי, אבל היה פה דיון, דיון ארוך, הייתה התייעצות בנפש פתוחה, ואני אומר שוב, חשוב מאוד שפנינה תהיה חלק מהוועדה ותדונו ברצינות בנושאים הללו

עמית הלוי:  הדיון הפרוצדורלי הזה מוצה

עמית הלוי:  יכול להיות שיש לו גם עניינים מהותיים, כמו שאמרה כאן - - -      

קארין אלהרר: אני ממש מבקשת ממך משפט, אני לא אחרוג

עמית הלוי: בבקשה, משפט

קארין אלהרר: חבר הכנסת עמית הלוי, זה נכון - - -     

משה סעדה: עמית, היא לא הייתה פה בדיון

קארין אלהרר: סעדה, תן לי רגע

משה סעדה: היא לא הייתה בדיון

פנינה תמנו: סעדה, תהיה ג'נטלמן, למרות שהחוק הזה בא לסתום את הפה לנשים

משה סעדה: חס ושלום, אנחנו לא סותמים, אנחנו עוזרים לנשים

טל הוכמן: הצעת החוק הזאת ממש לא עוזרת לנשים, זה ממש פשוט טעות מוחלטת להגיד את זה

טל הוכמן:  מישהו פה קרא את החוק?      

משה סעדה: בוועדת חוקה נטייב אותה

עאידה תומא סלימאן: לא, אנחנו עדיין לא בדיון על החוק

צבי ידידיה סוכות: כל השאלה אם פנינה או מישהו אחר, זה השאלה אם מעמד הנשים ייפגע או לא?      

פנינה תמנו: מה? חבר הכנסת סוכות, מה אמרת עליי?      

טל הוכמן: אם היית פה כשאני דיברתי היית שומע שמדובר פה בדיון מהותי

צבי ידידיה סוכות: אמרתי שאם נשים ייפגעו או לא זה - - -     

טל הוכמן: אבל חבל שאתה לא מקשיב בדיון

קארין אלהרר: חבר הכנסת עמית הלוי, אני רוצה רק להגיד לך משפט אחד, יכול להיות שאתם תנצחו עכשיו ויש לכם את הכוח, אבל שים לב מה אתם עושים לכנסת ישראל

קארין אלהרר:  אותו מוסד שאתם בגרון מלא באים ואומרים שאתם רוצים לחזק את כוחו, אתם מורידים מכוחה של הכנסת ואתם עושים את זה בעיניים פקוחות לרווחה

קארין אלהרר:  אני אומרת את הדברים האלה כדי שדקה לפני ההצבעה תחשוב שוב על הדבר הזה

עמית הלוי: תודה, חברת הכנסת קארין אלהרר

עמית הלוי:  אנחנו עוברים להצבעה להעברת הצעת החוק לקידום נשים בישראל של חברת הכנסת לימור סון הר מלך לוועדה המשותפת של ועדת חוקה, חוק ומשפט ושל הוועדה לקידום מעמד האישה בראשות יושב ראש ועדת חוקה, חוק ומשפט

עמית הלוי:  מי בעד ההצעה להעביר לוועדה המשותפת?      

פנינה תמנו: תזכרו שאתם מרימים ולכל אחד יש אחות, לכל אחד יש אמא, לכל אחד יש בנות

עמית הלוי: מי בעד ההצעה?      

בועז טופורובסקי: שימו לב מי בעד

פנינה תמנו: מה שאתם עושים עכשיו, אתם מצביעים להרס מעמדה של האישה

בועז טופורובסקי: רק גברים בעד

בועז טופורובסקי:  שימו לב, אין אף אישה בקואליציה שבאה להצביע בעד

משה סעדה: אנחנו נטייב את החוק בוועדה

בועז טופורובסקי: אף אישה מהקואליציה לא העזה לבוא לכאן

פנינה תמנו: סעדה, אתה משפטן ואתה יודע שרק גברים פה

עמית הלוי: מי נגד?      

פנינה תמנו: מי נגד? מי פה? כל הגברים פה, איפה כל הנשים? למה אף אחד מהליכוד לא הגיש את ההצעה? כולכם יודעים שהשרה מאי גולן משתמשת בח"כ סון הר מלך

עמית הלוי: שמונה בעד, שבעה נגד

עמית הלוי:  מי נמנע? אין נמנעים

פנינה תמנו: בושה וחרפה

עמית הלוי: ההצעה עברה

עמית הלוי: בעד – 8 

עמית הלוי: נמנעים – אין אושר

פנינה תמנו: בושה וחרפה

פנינה תמנו:  אני ציפיתי שלמרות שאתם גברים שלא תיתנו יד להרס מעמדה של האישה

שרון ניר: בושה

עמית הלוי: תודה רבה, הישיבה נעולה